[image: image1.png]



הכנסת
PAGE  
3
ועדת משנה למאבק בסחר בנשים ובזנות

הכנסת העשרים
מושב רביעי
<פרוטוקול מס' 34>
מישיבת ועדת המשנה של הוועדה לקידום מעמד האישה ולשוויון מגדרי
למאבק בסחר בנשים ובזנות
יום שני, י"ד בטבת התשע"ח (12 במארס 2018), שעה 12:45
<סדר היום:>
<המאבק בזנות - פעילות המשרד לביטחון פנים למאבק בתופעה>
נכחו:

<חברי הוועדה:> 
עליזה לביא – היו"ר
זאב בנימין בגין

שולי מועלם-רפאלי

חברי הכנסת:
עמר בר-לב

יהודה גליק
<מוזמנים:> 
השר לביטחון פנים גלעד ארדן
	אליעזר רוזנבאום
	–
	מנכ"ל המשרד לביטחון פנים

	עידית חכימי
	–
	מנהלת בכירה בתחום מדעי החברה וההתנהגות, המשרד לביטחון פנים

	נאוה כהן אביגדור
	–
	מנהלת תחום מאו"ר ואחראית מעמד האישה, המשרד לביטחון פנים

	אתי בצר
	–
	מנהלת יחידה מבצעית מאור, המשרד לביטחון פנים

	מוטי שיף
	–
	רמ"ח חקירות חוקרים ארצי, המשרד לביטחון פנים

	שרית פרץ
	–
	ק' חוקרים ארצי, המשרד לביטחון פנים

	אבי אדי
	–
	ק' בילוש נוער ארצי, המשרד לביטחון פנים

	יוליה טפר
	–
	מרכזת בכירה תקציבי משטרה, המשרד לביטחון פנים

	אורית שמואל
	–
	רע"ן דוברות, המשרד לביטחון פנים

	בוסנה מהרט דסה
	–
	ייעוץ משפטי, המשרד לביטחון פנים

	טובה אלפמן
	–
	המשרד לביטחון פנים

	דינה דומיניץ
	–
	מנהלת היחידה למאבק בסחר בני אדם, משרד המשפטים

	דנה רוטשילד
	–
	ייעוץ וחקיקה, משרד המשפטים

	עמית זהר
	–
	סיוע משפטי, משרד המשפטים

	גילה רונן
	–
	סגנית מנהלת השירות לנוער, צעירות וצעירים, משרד העבודה, הרווחה והשירותים החברתיים

	אשרת וילנאי
	–
	מדריכה ארצית ביחידה לחינוך למיניות, משרד החינוך

	ד"ר יעל גור
	–
	מנהלת מרפאת לוינסקי, משרד הבריאות

	נוגה שילוח
	–
	מנהלת מרפאה ניידת, משרד הבריאות

	איזי ינוקא
	–
	מנהל מח' ארגונים בינלאומיים, משרד החוץ

	ענבר נוי אליאסי
	–
	מנהלת תחום קשרי ממשל, משרד הפנים

	מיכל יוספוף
	–
	מנהלת, רשות האוכלוסין, ההגירה ומעברי הגבול

	רחלי זוארץ לוי
	–
	פרקליטה, פרקליטות המדינה

	ענתן בן-נון
	–
	יועצת פוליטית, שגרירות ארה"ב

	Christy Ledridge
	–
	Political officer, שגרירות ארה"ב

	ביאטריז רוזן כץ
	–
	מנהלת אופק נשי, יועצת ראש העיר חיפה

	עידית הראל שמש
	–
	מנהלת, מיתוס - ליום שאחרי הזנות

	רעות גיא
	–
	ראש תחום קצה ונערות, על"ם - עמותה למען נוער במצבי סיכון ומצוקה

	ניצן כהנא
	–
	עו"ד, המטה למאבק בסחר בנשים ובזנות

	יעל בן סעדון
	–
	מנהלת שותפה, המטה למאבק בסחר בנשים ובזנות

	טל חמווי גרנות
	–
	מייסדת ומנהלת במשותף, מכללה-אקדמיה חברתית למען נשים החוזרות למעגל התעסוקה

	אורי מורד
	–
	מנהל, מכון ירושלים לצדק

	Carol Shi
	–
	מומחה, מכון ירושלים לצדק

	הלנה קרופט
	–
	מכון ירושלים לצדק

	אסתר אמי סער
	–
	מנהלת המאבק בסחר בבני אדם, המוקד לפליטים ומהגרים

	רונית מריאן קדישאי
	–
	מתנדבת במחלקת המאבק בסחר, המוקד לפליטים ולמהגרים

	הולי שוורץ
	–
	יועצת משפטית לקבוצה, איגוד המעסים המקצועי בישראל

	מרינה פובולוצקי
	–
	דוברת קמפיין מטפלי מגע נגד הטרדות מיניות, איגוד המעסים המקצועי בישראל

	סיון יעקבסון
	–
	דוברת, קול"ך - פורום נשים דתיות

	הילה עטיה
	–
	הפורום למדיניות ציבורית של האגודה למען הלהט"ב

	עודד פריד
	–
	נציג האגודה לשמירת זכויות הפרט

	יעל מיכיילוב
	–
	תלמידה, רשת אורט

	יעל בידרמן
	–
	תלמידה, רשת אורט

	יעל רוקמן
	–
	מוזמן/ת

	לוריא דלה
	–
	מוזמן/ת

	ורד פלמן
	–
	מוזמן/ת

	אפרת גולדשטיין
	–
	מוזמן/ת

	שיר פורת
	–
	מוזמן/ת

	אסתר אשכנזי
	–
	מוזמן/ת

	עלוה קולן
	–
	מוזמן/ת


<ייעוץ משפטי: >
ענת מימון
<מנהל/ת הוועדה:>
אריאלה אהרון
<רישום פרלמנטרי:>
הדס לוי, חבר תרגומים
<המאבק בזנות - פעילות המשרד לביטחון פנים למאבק בתופעה>
<היו"ר עליזה לביא:>
אדוני השר, ברשותך, אנחנו נפתח, אתה הגעת, תיאמנו גם עם מנכ"ל משרדך והאנשים שלך כאן. אנחנו שמחים מאוד להיות כאן בישיבה. היום כ"ה באדר תשע"ח, ה-12 במארס, ישיבת ועדת המשנה למאבק בסחר בנשים ובזנות בהשתתפות חבר הכנסת, השר גלעד ארדן, השר לביטחון פנים. על פעילות המשרד לביטחון פנים במאבק בתופעה. 
אדוני, לדיון הזה התכוננו זמן רב אבל לפני הכל אני חייבת לציין ולהודות לאנשיך שנמצאים פה באופן עקבי והם שותפים, רבים מהם, לעבודה שלנו גם לעתים בשעות לא שעות שקורה משהו בדרך ופיתחנו כאן שיתוף פעולה פורץ דרך גם ביןה אנשים שלך לבין ארגוני השטח. צריך כמובן עוד הרבה מה לתקן ולשפר ולשם כך התכנסנו. 
אבל אנחנו מבקשים היום לשמוע מאדוני על המאבק בתופעת הזנות. אני רוצה לברך אותך ואת המשרד שאתם מפגינים לאורך כל הדרך מעורבות, אכפתיות ואפס סובלנות בנושאים של פגיעות מיניות, אלימות מינית וכמובן זנות, זנות בישראל. אנחנו ראינו, אדוני, את הבחינה המחודשת שלך של הגדרת ריקוד ה"לפ דאנס" ומבחינתנו זאת אמירה חד משמעית שחשפנות, המשמעות שלה היא זנות. 

אנחנו נבקש במהלך הדיון לשמוע את ההתייחסות שלך לשאלות - - -

<השר לביטחון הפנים גלעד ארדן:>
זה לא החשפנות זה החשפנות פלוס ה- - -

<היו"ר עליזה לביא:>
לפ דאנס, כן, אני אמרתי רק - - - כן. לשאלות שכמובן העברנו אליך - - -

<השר לביטחון הפנים גלעד ארדן:>
אנחנו משתדלים להיות בקיאים בכל דבר שאנחנו עוסקים בו. 

<היו"ר עליזה לביא:>
כן, אבל אדוני אנחנו לא יכולים שלא לדבר ולעבור לסדר היום על הפרשה של השעיית שוטר שלפי החשד קיים יחסים עם קורבן סחר בתהליך של חשיפת רשת סחר בנשים ממזרח אירופה. וגם לשמוע, ואני יודעת שנדרשת לכך בימים האחרונים, לגבי התקצוב של פרוייקט יזהר ופרסום שירותי הזנות שאתה מייד הצהרת שתשים הצעת חוק ממשלתית ואכן באמת היא מקודמת ותסייע בידינו במיגור של התופעה הקשה הזאת של כרטיסי הזנות.

אני מבקשת להזכיר גם בדיון הזה - - -

<השר לביטחון הפנים גלעד ארדן:>
מה שאמור לעלות היום.

<היו"ר עליזה לביא:>
נכון, אמור לעלות היום אחר הצהריים. 

<שולי מועלם-רפאלי (הבית היהודי):>
ואני חייבת להגיד בכאב גדול, גברתי יושבת ראש הוועדה, שהופתעתי שחבר הכנסת יואל חסון מונע את ההעלאה של החוק הזה, יש עליו קונצנזוס של קואליצייה ואופוזיציה. 

<היו"ר עליזה לביא:>
אני מקווה שאנחנו נפתור את זה, תודה גברתי על ההערה. 

<השר לביטחון הפנים גלעד ארדן:>
החוק מוזג, הפרטי וה- - -

<היו"ר עליזה לביא:>
כן - - -

<שולי מועלם-רפאלי (הבית היהודי):>
כן, כן, עשינו את כל התהליך, הכל מוכן להצעה. 

<היו"ר עליזה לביא:>
עשינו את כל התהליך, החוק יעלה. ואני גם חייבת לומר שגם ההתגייסות של ראשי הערים, גם של אילת וגם של תל אביב וכמובן האכיפה, אנחנו רואים כאן באמת שיפור משמעותי. 

אבל אני מבקשת להזכיר שגם בדיון הזה בצד המישור האכיפתי, שיקומי והחינוך מגיל צעיר אנחנו סוגרים עוד מושב, לצערי, שחוק ההפללה לא התקדם בו ולא עלה. בפעם הראשונה 70 חברי כנסת חותמים על הצעות החוק שלי, של חברת הכנסת מועלם וחברת הכנסת גלאון לשעבר. והחוק הזה עובר באמת בהתגייסות חסרת תקדים ולא הצלחנו להביא אותו לקריאה ראשונה, אדוני, במושב הזה. הבטחה אחרונה שיש לנו של שרת המשפטים באמצעות מנכ"לית משרדה שהייתה כאן לפני כשבועיים הבטיחה לנו שבראשית אפריל יפורסם התזכיר הממשלתי לעניין הזה. 

<יהודה גליק (הליכוד):>
29 באפריל. 

<היו"ר עליזה לביא:>
כן, התזכיר יתפרסם. אנחנו באמת בשעת רצון ואני לא צריכה לבוא ולדבר פה עכשיו על פוליטיקה, אבל ברגע שהולכים לבחירות ולא יהיה דין רציפות על כל העבודה הקשה, המשותפת הזאת, באמת פורצת הדרך הזאת, הכל ירד לטמיון. ואני מבקשת ממך - - 

<השר לביטחון הפנים גלעד ארדן:>
הכי טוב לא ללכת לבחירות. 

<היו"ר עליזה לביא:>
- - להיות שגריר של רצון טוב שנוכל באמת להשלים את החקיקה הזאת, החקיקה פורצת הדרך. 

אדוני ברשותך, שתי אורחות חשובות מאוד שנמצאות איתנו כאן היום. נמצאת איתנו גברת הלנה קרופט, מייסדת ועומדת בראש ארגון street light UK וב-20 השנים האחרונות היא מקדמת פעילות ציבורית לטובת נשים נפגעות זנות והתעללות בבריטניה והיא מקדמת את הצעת החוק בפרלמנט האנגלי. ותודה למכון ירושלים לצדק שמארח את הגברת הלנה פה בארץ. ונמצאת איתנו נציגת מחלקת המדינה האמריקנית בשגרירות האמריקאית, כריסטי לדריג', בפעם הראשונה היא איתנו, ברוכה הבאה גברתי. 

אדוני, השאלות הועברו אליך על פי בקשתך מראש, הרשימה היא דיי ארוכה, אבל קודם כל הייתי מבקשת לשמוע את ההתייחסות שלך לשוטר שנעצר בחשד שמקיים יחסים עם קורבן סחר בנשים. מושעה באופן מיידי, נחקר על ידי המחלקה לחקירות שוטרים. אדוני, איך קורה במדינתנו במשמרת הזאת שוטר שעבר הכשרה, שמכיר, שיודע, נופל במקום המאוד קשה הזה. אני מברכת על התגובה המיידית של המשטרה שהפגינה אפס סובלנות כלפי ניצול סבלה ומצוקתה של קורבן הסחר, אבל עם זאת המקרה הזה עלול להעיד על חוסר מודעות והכשרה מספקת בקרב השוטרים בנוגע לסבל הרב, למורכבות, ואני מבקשת לקבל את ההתייחסות שלך. 

<השר לביטחון הפנים גלעד ארדן:>
תראי, אני באופן עקרוני אדם שלא מאמין בהכללות וגם לא אוהב לשתף עמם פעולה. כלומר, על פי ההיגיון שהיה טמון בשאלתך אני לא רוצה לומר מה ניתן היה לומר על הבית הזה או על ארגונים אחרים במדינה. במשטרת ישראל יש עשרות אלפי שוטרות ושוטרים שמטפלים כל יום באלפי סיטואציות ומקרים שונים. כמובן שאותם אלפי מקרים שבהם הם מסייעים לציבור ופותרים בעיות ומגנים על חלשים כמעט ולא מגיעים לידיעת הציבור. מה שמגיע זה התקלות או הבעיות שקיימות כמו שקיים בכל ארגון גדול. 

המקרה הזה הוא, כמובן, מקרה חמור במיוחד שבו שוטר מועל בתפקידו ומנצל את הסמכויות שלו ואת הסיטואציה שהוא נמצא בה במסגרת תפקידו להגן על החוק ועל החלשים ולאכוף את החוק ומנצל אותו לרעה באופן בלתי חוקי לטובתו ובדיוק לשם כך הוקמה המחלקה לחקירות שוטרים במשרד המשפטים כדיי שאנשים כאלה יטופלו בכל חומרת הדין בלי זיקה בכלל לארגון או ליחסים פנימיים בתוך המשטרה. 
ואני מקווה ומאמין שהמחלקה לחקירות שוטרים תמצה איתו את הדין ותביא אותו לדיון באופן מהיר וגם עם הסעיפים המחמירים ביותר כיוון שעוד פעם, אנחנו לא מבקשים ולא רוצים לעשות הנחות לאף שוטר, אלא להיפך, שוטר צריך להוות סמל ודוגמה ומופת בהתנהגותו לציות לחוק ולאכיפת החוק. והשוטר הזה הוא שוטר שסרח ואין מקומו במשטרה. אני חושב שזה דבר בסיסי שבהכשרות היום שהשוטרים מקבלים, עוד פעם, פה אני לא רואה מה בדיוק ההכשרה שגברתי מכוונת אליה - - -
<היו"ר עליזה לביא:>
לא - - - גם את מרכזי הסיוע וגם את הארגונים לתוך ה- - -

<השר לביטחון הפנים גלעד ארדן:>
כל הנושא בכלל של הטרדות מיניות, עבירות כלפי נשים זה דבר שמובנה היום בקורסים, בהדרכות של המשטרה, ברענונים. אנחנו פועלים כל העת כדי לוודא, כמשרד לביטחון פנים, כדי שהמשטרה ויתר גופי המשרד כך פועלים וכדי שכל הפרה של נורמה או ודאי של חוק מטופלת בצורה הנוקשה והחמורה ביותר. זאת הגישה וזאת המדיניות. מעבר לכך, כמובן הפרטים עצמם של המקרה ושל החקירה הם לא בידי, הם בידיי המחלקה לחקירות שוטרים וגברתי יכולה לפנות אליהם ולקבל את התשובות שלהם לגבי אופן הטיפול. 

<היו"ר עליזה לביא:>
תודה. אחד הנושאים שגם העברנו לאדוני ומעסיק רבות את הוועדה זה זנות קטינים שיש לנו חוק נגד זנות קטנים. גם החוסר אכיפה, הפרקליטות גם תגיד ואומרת את דעתה. קיימנו פה דיונים גם על פרסום שירותי זנות באינטרנט וגם על זנות קטינים, אנחנו מגדירים את זה היום באמת כמרחב של זנות בכף היד, אתם הקמתם את מערך מאור גם. הייתי מבקשת לשמוע וללמוד על ההתייחסות שלך בנושא הזה של זנות קטינים, אכיפה, איך אתם מתמודדים, בטח עם אותם מקומות שאנחנו מכירים אותם כמו כולם, על הקיום של התופעה הקשה הזאת. תודה אדוני. 

<השר לביטחון הפנים גלעד ארדן:>
הייתי מבקש קודם כל לומר כמה מילות פתיחה כי פנית אליי בסוגייה, עוד פעם, שהיא לא תחת סמכותי הישירה והתייחסתי אליה. אבל אני חושב שבאופן עקרוני קודם כל אני רוצה לברך אותך ולברך את חברי הוועדה, בין אלה שנמצאים כאן ובין אלה שלא, איך אתה אומר, המתוקים והמתוקות, מן הקואלציה ומן האופוזיציה. 

<היו"ר עליזה לביא:>
תראה איך את משפיע - - -

<השר לביטחון הפנים גלעד ארדן:>
לא, זאת גישה טובה, כי סך הכל יש נושאים שבהם אין קואליציה ואין אופוזיציה ואני חושב שאנשים שמייצגים את הציבור צריכים לפעול כדי למגר תופעות חברתיות או אנטי חברתיות שליליות, בוודאי שתופעת הזנות וניצול נשים לרעה או קטינים. אחת התופעות הקשות ביותר, תופעה שבעידן הרשתות החברתיות והאינטרנט היא כמובן, לצערנו, שודרגה ביכולות שלה, ביכולת שלה להגיע לציבורים רחבים, לנסות לפתות אותם לעבור את העבירות בתחום הזה, לנצל גופן של נשים או קטינים, ולכן בעיניי, וכמובן תרגמתי את זה גם במדיניות שלי, גם בחקיקה כפי שאת יודעת וחברים פה יודעים, וגם בסדר העדיפויות המשטרתי, אנחנו מנסים ואני חושב שהצלחנו גם לעלות כיתה, לעלות רמה במאבק וגם בהבעת וקביעת הנורמות המוסריות ובעמדות. 
את הזכרת את הנושא של הפללת לקוחות זנות. לאחר באמת התייעצות ולימוד של הנושא גם מול משטרת ישראל ובכלל אני קבעתי עמדה ברורה בנושא הזה. אני לא נכנס לספציפיקציות אם מדובר על עבירת קנס או על פתיחת תיק או הסדר מותנה, אני חושב שמשרד המשפטים הוא זה שאמור להוביל את המדיניות בנושא הזה. 
אבל חד משמעית מתוך הבנה של משטרת ישראל, מתוך הבנה של המשרד לביטחון פנים ושלי של מה התופעה הזו מחוללת, מה העוול הנורא שנגרם גם כלפי הנשים, חד משמעית הייתה עמדה של המשרד לביטחון פנים שקובעת שיש להעניש את אותם לקוחות. חשבנו בהחלט שצריך לכרוך את זה, ואנחנו עדיין חושבים, בתהליכי שיקום, בתהליכים שהמדינה מחוייבת לעשות כלפי אותן נשים שנקלעו לסיטואציה של העיסוק בתחום הזה, אבל לא אמרנו את זה כהתנייה. 
בלי קשר כחלק מהמאבק בנושא אני נקטתי בעמדה, אמרתי את זה נדמה לי גם לחברת הכנסת שולי מועלם וגם לך. לגבי היקף התופעה אני חושב שאם תרצי נפרט. נמצאים כאן נציגי המשטרה. אבל בשנתיים האחרונות נעשו הרבה מאוד פעולות שלא היו בעבר, הזכרתם את הנושא של כרטיסי הזנות או הפרסומות שחולקו ביישובים נוספים ברחבי המדינה. גם תמכנו ויזמנו גם אנחנו את הצעת החוק, גם אני חושב שהמשטרה העלתה משמעותית את העיסוק שלה, ואנחנו רואים גם את התוצאות בשטח, בין אם זה בתל אביב או בין אם זה אילת. 
אני אישית מוודא שהנושא הזה נמצא על סדר העדיפויות האכיפתי של המשטרה. כשאנחנו מדברים על הנושא של קטינים או ילדים ובני נוער, פה יש מהלך חסר תקדים שהיו לו תוצאות כבר בימים האחרונים - - -

<היו"ר עליזה לביא:>
מה, אתה יכול לשתף אותנו, אנחנו יודעים על 2900 - - -

<השר לביטחון הפנים גלעד ארדן:>
נמצאת כאן מפקדת היחידה, יחידה 105, היחידה המשטרתית החדשה, ניצב משנה אתי בצר. היא לא נבחרה כי היא אישה, אלא בגלל כישוריה היא נבחרה. 

<היו"ר עליזה לביא:>
אנחנו סמוכים ובטוחים, אתה ידוע כאיש - - -

<השר לביטחון הפנים גלעד ארדן:>
לא, לא, אמיתי, אני אפילו לא השפעתי. זאת יחידה חדשה שהוקמה במשטרה שהיא חלק ממערך לאומי. בשבועות הקרובים נציג גם את השם שלו ואנחנו נעביר אותו הליך מיתוג, אבל יש כאן לא פחות ממהפכה כי למעשה יש כאן מוקד חדש, מוקד- - -

<היו"ר עליזה לביא:>
- - - מאור, זה המערך של - - -

<השר לביטחון הפנים גלעד ארדן:>
כן, אבל זה לא יהיה השם שלו הסופי, אבל היא בעצם מפקדת היחידה המשטרתית שהיא חלק מהמערך הלאומי להגנה על ילדים ונוער ברשת. זה קצת מטעה כי זה לא באמת רק ברשת. הרי הסכנה יכולה להתחיל ברשת או גם להסתיים בו אם חושפים תמונות ברשת ומבזים נערה או גורמים לפגיעה חברתית קשה, אבל היא גם כמובן יכולה לצאת מהרשת אל המרחב הפיזי אם דרך הרשת יצרו את המגע והקשר אולי זה באמת המקרה שאתי תוכל לתאר ואז הפגיעה היא ממש פיזית בגופה של הנערה או הילדה. 

ולמעשה אנחנו מקימים או כבר הקמנו, בשלבי סיום, של מערך לאומי שיכול לתת מענה 24 שעות ביממה בדיוק כמו מוקד חירום 100 של המשטרה, מוקד 105. כרגע הוא עוד בהרצה, הוא לא עובד 24/7 אבל בערך מעוד ארבעה עד ששה שבועות אנחנו נשיק אותו ב-24 שעות ביממה. ואני באמת מאוד גאה, אני חושב שיש כאן מהלך היסטורי שמתאים את היכולות המשטרתיות ושל המשרד בשיתוף עם משרדי ממשלה אחרים, חינוך, רווחה, בריאות, לא כל דבר זה עבירה פלילית, לפעמים גם צריכים את הגורמים השותפים שיתנו מענה, מתנדבים, עמותות ארגונים. יש כאן מערך לאומי שלא היה מעולם ואני חושב שהוא יהיה מודל להרבה מדינות בעולם שנותן מענה לאתגרים החדשים שהאינטרנט והרשתות החברתיות מייצרות.

לגבי חסימת אתרים ש- - -

<היו"ר עליזה לביא:>
שזה עבדנו קשה מאוד שזה ייכנס באמת - - -

<יהודה גליק (הליכוד):>
לא שאלת לגבי האכיפה, לגבי זנות קטינים, אני לא יודע, חשבתי ש- - -

<השר לביטחון הפנים גלעד ארדן:>
אני אגיע לזה. אני אתן לך טיפ, אתה יוצר הקשבה לכל מה שקודם כי אתה שומר לסוף את מה שרוצים לדעת. אני לא שכחתי את ה- - -

<היו"ר עליזה לביא:>
השר באמת רוצה רק - - - 

<יהודה גליק (הליכוד):>
לא ידעתי שאתה באת מתחום החינוך, זה באמת חדש לי. 

<היו"ר עליזה לביא:>
אבל השר רוצה להתייחס לחוק האחרון ממש עכשיו שחוקק לאחרונה שעמלנו קשה שגם הנושא של הזנות ייכנס והחשכת אתרים, על זה אנחנו עכשיו - - -

<יהודה גליק (הליכוד):>
כן, כן, כן, אני שומע, אני - - -

<השר לביטחון הפנים גלעד ארדן:>
קודם כל זה נשמע לא טוב החשכת אתרים - - -

<היו"ר עליזה לביא:>
אנחנו מדברים על אתרי זנות - - -

<השר לביטחון הפנים גלעד ארדן:>
אני מעדיף לקרוא לזה הגבלת גישה לאתרים עברייניים. 

<היו"ר עליזה לביא:>
אבל עדיין אנחנו רואים את האתרים העברייניים האלה במלוא הדרם לצערי. 

<יהודה גליק (הליכוד):>
אנחנו לא רואים אותם, אנחנו יודעים על קיומם. 

<השר לביטחון הפנים גלעד ארדן:>
אני גיליתי, שתבינו מה היה המצב, כשאני נכנסתי לתפקידי והתחלתי לראות ולקבל תלונות ופניתי התברר לי לתדמהתי, זה היה דווקא בהקשר של הימורים בלתי חוקיים, התברר לי לתדהמתי שיש החלטת בג"ץ שמונעת מהמשטרה לחסום את הגישה לאותם אתרים עברייניים. ואז התברר שצריך לחוקק חוק שיתן את הסמכות הזאת ואז התברר שיש חוק כזה רק שהוא תקוע שנים בוועדת חוקה עוד מהקדנציה הקודמת או אולי זו שלפניה. כמה זמן הוא היה תקוע, יואל, החוק של ההגבלת גישה?

<קריאה:>
2014. 

<השר לביטחון הפנים גלעד ארדן:>
אז באמת במאמצים משותפים יחד עם ועדת חוקה ומשרד המשפטים השלמנו את תהליך החקיקה הזה. והיום סוף סוף יש למשטרה או יש יכולת גם לדרוש מהמשטרה לנהל חקירות כאלו כי עד עכשיו לא היה לה מה לנהל חקירה כי לא היה בכלל סמכות לעשות כלום עם החקירה הזו. אלא מה, שלמרות החקירות הללו, עד לרגע זה היועץ המשפטי לממשלה בעצם לא הסמיך תובעים משטרתיים להגיש תביעות או לקיים הליכים משפטיים בהקשר הזה אלא רק לנהל את החקירות. וברגע שמסתיימת חקירה נגד אתר כזה בין אם קוראים לו משהו אדיר או כל שם אחר - - -
<היו"ר עליזה לביא:>
סקס אדיר. 

<השר לביטחון הפנים גלעד ארדן:>
אני לא רציתי לעשות פרסומת אבל אם גברתי כבר טורחת לציין את השם המלא זכותה כיו"ר הוועדה. בכל מקרה, כרגע על פי הנתונים שהמשטרה העבירה לי יש כ-38 תיקים שהמשטרה סיימה בהם את החקירה והעבירה את ממצאיה לפרקליטות המדינה לשם המשך נקיטת הליכים כנגד אותם אתרים. 

<היו"ר עליזה לביא:>
- - - מה שאמרת קודם, החולייה החסרה מונעת, זה מה שאמרת, היועץ המשפטי לא - - -

<השר לביטחון הפנים גלעד ארדן:>
לא, היא לא חסרה. כרגע, אני בטוח שיש כאן, את נציגת משרד המשפטים?

<רחלי זוארץ לוי:>
הפרקליטות. 

<היו"ר עליזה לביא:>
הפקליטות, רחלי. 

<השר לביטחון הפנים גלעד ארדן:>
היא לא חסרה, יש כרגע הסמכה לפרקליטים בפרקליטות המדינה להיות הרגל המסיימת של החקירה המשטרתית ובעצם לחסום את הגישה לאותו אתר באמצעות פנייה לבית המשפט. המשטרה פתחה בחקירות ובחנה מאות אתרים כאלה, מתוך אותם מאות 38 הבשילו כבר והוגשו, יש כאן את נציגי חטיבת החקירות, אם תרצו הם יתנו פרטים נוספים, העבירו את התיקים לפרקליטות ובעצם כרגע התיקים נמצאים בפרקליטות והסמכות נמצאת אך ורק בידיי הפרקליטות. 

הסיכום שלי בזמנו היה שיהיו הסמכות גם לתובעים משטרתיים שיוכלו להגיש. אני מקווה שהיועץ ישתכנע כמה שיותר מהר שצריך גם להסמיך את התובעים של המשטרה. בסוף כמה שיש יותר תובעים עם הסמכה אז אני מניח שהם יוכלו לקבל החלטות יותר מהר ולחסום את הגישה לאותם אתרים עברייניים. 

<זאב בנימין בגין (הליכוד):>
חקירה כזאת כמה זמן בערך לוקחת?

<השר לביטחון הפנים גלעד ארדן:>
אני מציע שחטיבת החקירות יתייחסו כי אני לא - - - את רוצה שהם יתייחסו עכשיו?

<היו"ר עליזה לביא:>
אם אדוני רוצה, בבקשה. 

<השר לביטחון הפנים גלעד ארדן:>
אני חושב שכדאי ש- - - אולי תתארו קצת איך זה עובד וכמה זמן זה לוקח ומה בודקים. 

<היו"ר עליזה לביא:>
כמה דפים בדקתם מאז שנכנס החוק, אנחנו נשמח ללמוד על היקף התופעה. אנחנו פה נתקלים לא מעט ב- - -

<שרית פרץ:>
שלום לכולם, שמי שרית, אני ראש חוליית סחר בבני אדם במשטרה בחטיבת החקירות. אני יכולה לומר שבעצם מאז שפורסם החוק בספטמבר אנחנו היינו צריכים ליצור איזשהי פרקטיקה ראשונית ללמוד ממנה ובעצם להתוות איזשהי דרך שתהיה להמשך בינינו לבין הפרקליטות לבין בית משפט. מה שעשינו בעצם זה לקחנו כ-700 אתרים שמופו. ב-700 אתרים האלו רצינו לבדוק מה הם האתרים שמפרסמים באופן ישיר שירותי מין, מפרסמים באופן ישיר ולא עקיף, אילו אתרים אנחנו באמת יכולים על פי חוק לאכוף בסופו של תהליך לחסום אותם. כלומר, אתרים שנמצאים במדינת ישראל, אתרים פעילים. 
כלומר מאז שה-700 האלו מופו נסגרו המון המון אתרים מסיבות כאלה ואחרות. הגענו למצב ש-38 אתרים הם אתרים באמת שמפרסמים באופן ישיר ועונים לקריטריונים שנקבעו על פי החוק. לבנות צי כזה לכל אחד מהאתרים זה סיפור מאוד רציני, מאוד מורכב, יש שם המון המון דברים טכניים שצריך להוציא. לא נמצא כאן מישהו מיחידת הסייבר שיכול להסביר את זה, אני חושבת שזה גם פחות רלוונטי. מה שחשוב להבין שזו חקירה שנמשכת זמן מסויים, אני לא יודעת לקצוב אותו כרגע מאחר ועדיין אין לנו תיק שלם שאנחנו יכולים לקחת אותו לדוגמה, שעבר את בית משפט וקיבל את אישורו לחסימה ואז נוכל לומר מה משך הזמן הממוצע. כרגע יש 38 תיקים שיחסית בזמן סביר, לדעתי - - -

<היו"ר עליזה לביא:>
מאז שהחוק עבר בספטמבר- - -

<זאב בנימין בגין (הליכוד):>
וכמה זמן זה לקח?

<היו"ר עליזה לביא:>
מספטמבר, החוק עבר - - -

<זאב בנימין בגין (הליכוד):>
בלי בית משפט, לא לא התחיל בספטמבר - - -

<שרית פרץ:>
לא, לא, לא, סליחה, זה פחות מספטמבר כי צריך לזכור שנערך המיפוי. העבודה הזו לא תעשה בעתיד כשתוגש תלונה או כשאנחנו נדע על אתר מסויים זה לא יקח משך הזמן הזה, יקח הרבה פחות - - -
<קריאה:>
אבל המיפוי היה אצל המשטרה מ-2016 - - -

<שרית פרץ:>
החוק יצא לאור ויכלנו לעבוד בחודש ספטמבר וההליך של המיפוי לוקח המון המון זמן. תחשבו, זה 700 אתרים לבדוק אתר אתר. אנחנו לקחנו קורס שלם במשטרה שבעצם יש שם חוקרים מיומנים שישבו ובדקו את האתרים האלו, זו עבודה מאוד מאוד סבוכה. בסופו של תהליך אני חושבת שזו הצלחה, לקחת 38 אתרים, שהם אתרים באמת קשים, להביא אותם בפני הפרקליטות ושם באמת יש צוות בפרקליטות שממשיך בתהליך. 

<היו"ר עליזה לביא:>
אפשר ברשותך ניתן לפרקליטות רגע להגיב. רחלי יש לך מה - - -

<רחלי זוארץ לוי:>
שלום, אני אולי אשלים את הדברים כי הדברים מתחברים. חשוב להסביר שלאחר שהחוק נכנס לתוקף בספטמבר, כפי שנאמר, אז היה צריך לעשות מספר מהלכים. האחד זה להסמיך תובעים שיוכלו לפעול על פי החוק וזה פרקליטים ביחידת הסייבר של פרקליטות המדינה הוסמכו לכך. לאחר מכן הייתה פנייה של משרד המשפטים להסמיך שופטים בבית המשפט המחוזי, גם זה חלק מדרישות החוק וגם זה נעשה ממש לאחרונה. ואז נעשתה באמת עבודה משותפת של הפרקליטות מול ראש חטיבת חקירות ומודיעין לצורך עבודה על אותו מיפוי של האתרים שהיו אז עוד מהסקר הלאומי אבל היה צריך לוודא איזה מהם אפשר להתחיל להפעיל לגביהם את החוק ואז אותו אותם תיקים - - -

<היו"ר עליזה לביא:>
אז מתוך ה-38 מה את יכולה לספר לנו?

<רחלי זוארץ לוי:>
זה הגיע ממש לאחרונה לפני שלושה שבועות לפרקליטות. 

<היו"ר עליזה לביא:>
ה-38 לפני שלושה שבועות הגיעו לפרקליטות?

<רחלי זוארץ לוי:>
כן, כן, והם ממש עובדים עליהם בימים אלה. צריך להבין שיש פה עבודה משפטית מקצועית ראשונית כי אנחנו מדברים על יישום של חוק חדש, אנחנו מדברים על לבנות את התיקים היטב כמו שצריך כדי לוודא, אני לא אכנס לרזולוציות, אבל יש צורך על פי חוק להכנס - - -

<היו"ר עליזה לביא:>
מה הערכת הזמן שלך? מתי נוכל לקבל פה דיווח על טיפול שלכם ב-38 - - -

<רחלי זוארץ לוי:>
אני מעדיפה לא להכנס להערכות זמנים אבל אני כן יכולה לומר שזה כרגע מתועדף מבחינתנו בראש סדר העדיפויות מבחינת להתקדם ולטפל - - -

<היו"ר עליזה לביא:>
מי תעדף את זה, הפרקליט?

<רחלי זוארץ לוי:>
לא, מנהל מחלקת יחידת הסייבר שהוא כרגע מנחה את הפרקליטים שעובדים על התיקים הללו כדי לסיים גם. יש כל מיני השלמות שצריך בחלק מהתיקים, מטבע הדברים, כמו כל תיק שמגיע כדי לבנות אותו מנהלית טוב כשאנחנו רוצים להגיש בקשה שהיא תצלח. אנחנו סבורים שאנחנו שם. 

כן חשוב לציין שזה בנוסף, זה לא במקום. לאחרונה גם בוצעה עבודה של מחלקת סייבר, עבודה וולנטרית. זאת אומרת שפנייה בחמשה אתרים הוגבלה אליהם גישה באופן וולנטרי שפנינו לספקית והיא נענתה לבקשתנו, ספקית שהיא לא מהארץ והוגבלו הגישה. כך שנעשים גם מאמצים מכיוונים נוספים כדי באמת להצליח עד כמה שיותר בעבודה. אבל אנחנו מאמינים ששיתוף הפעולה הזה שנפתח ולמעשה גם יש לו תוצרים כי כרגע נמצאים תיקים על השולחן יוביל את ה- - -

<היו"ר עליזה לביא:>
תודה רחלי. 

<זאב בנימין בגין (הליכוד):>
אתם יכולים לאפיין את 700 האתרים פחות 38? הם מועמדים לסריקה נוספת? בחרתם על פי סדר עדיפויות, אמרת אלה שהיה בהם עיסוק ישיר, מה קורה מבחינתכם, מה יקרה לגבי האחרים?

<שרית פרץ:>
אני חושבת שנכון יהיה להמתין לתוצאות ה-38 תיקים האלה, לראות גם איך בית משפט, מה הדרישות, איזה ראיות אנחנו נדרשים, ואז נדע איך להתייחס לפחות לאתרים שמפרסמים שירותי מין באופן עקיף. כלומר האתרים האחרים שלא פעילים או אתרים שלא יושבים בארץ אנחנו לא נוכל לעולם לאכוף אותם. בכל אופן אתרים שמפרסמים שירותי מין באופן עקיף אנחנו נבחן אותם אחר כך. 

<זאב בנימין בגין (הליכוד):>
אבל יש לכם עכשיו עוד מועמדים אם התוצאות תהיינה מועילות - - -

<היו"ר עליזה לביא:>
עוד מועמדים, אתה יודע, זה נשמע כמו לאיזה פרס. 

<זאב בנימין בגין (הליכוד):>
לא, מועמדים לסריקה נוספת ולניסיון נוסף לסגור אותם. 

<שרית פרץ:>
האתרים הנוספים מצויים בידינו, יש לנו את הפרטים שלהם - - -

<היו"ר עליזה לביא:>
תודה חברים אנחנו חייבים להמשיך כי הזמן - - - תודה. אני רק יכולה שוב לחזור ולשתף אתכם שאנחנו הגענו גם להבנות עם פייסבוק ובעקבות עבודה משותפת שלנוב אמת הוסרו כמה דפים. כך שיש הרבה מקום לעבודה וולנטרית, להבנות וכמובן לחוק שאנחנו נראה עכשיו את התגובות שלכם. אני מעריכה, אריאלה, שלקראת אמצע המושב הבא נבקש לשמוע דיווח מהפרקליטות לגבי ההתפתחות של 38 התיקים הללו. 

<השר לביטחון הפנים גלעד ארדן:>
יכול להיות שזה יגדל, זאת אומרת האם - - -

<היו"ר עליזה לביא:>
אני מניחה שזה יגדל אבל לגבי ה-38 לקבל דיווח מהפרקליטות על מה מקומם, מה מצבם. כי אנחנו, אתה יודע, לא רק בסוגייה הזאת, רואים הרבה מאוד פעמים שתיקים נסגרים - - -

<השר לביטחון הפנים גלעד ארדן:>
אני לא אופטימי, אני חייב לומר. 

<היו"ר עליזה לביא:>
כן, גם חוק הסרטונים אדוני יודע שהרבה פעמים נסגרו - - -

<השר לביטחון הפנים גלעד ארדן:>
למה? את גם ממשרד המשפטים?

<קריאה:>
כן. 

<השר לביטחון הפנים גלעד ארדן:>
אז אני אגיד לך למה - - -

<קריאה:>
אני פשוט אופטימית במקצועי.

<השר לביטחון הפנים גלעד ארדן:>
הבנתי, אז אני פסימי במקצועי ואני פשוט התרשמתי שבפרקליטות ומשרד המשפטים חופש הביטוי זה דבר נפלא וחשוב מאוד אבל גם ההגנה על הציבור מפני עבריינים היא ערך לא פחות חשוב. אופן כללי אני חושב שמשרד המשפטים והפרקליטות עוד לא הפנימו מספיק את השימוש לרעה שנעשה באינטרנט ואת הצורך להגיב במהירות ובעוצמה כדיי לייצר הרתעה. הפער או החשש שלכם מלהגביל גישה לאתר הוא משהו שהוא במקום מאוד מאוד גבוה אל מול הנזק שהאתר גורם. 

זאת אומרת, לא יודע, אני חושב שהתיקים האלה צריך לקבל בהם החלטות מאוד מאוד מהר כי הנזק הציבורי הוא אדיר, זה משהו שכל הציבור בכל רגע נתון יכול להחשף אליו. מישהו שמציע שירותי מין או סחר בסמים או לא יודע מה מעל גבי האינטרנט צריך לייצר סיטואציה שבה הוא מקבל פנייה לבית משפט ברגע שאם - - - אני לא יודע מה יש בתיקים, בהנחה שה-38 הועברו לא לשם סגירה כי בדרך כלל כשמעבירים, אני יודע, זה לא כדי לסגור, אז צריך בהם הכרעות דיי מהר. אני מקווה שזה יקרה, לכן אני רציתי שתסמיכו תובעים של המשטרה ואז אני יכול לבוא בטענות על המשטרה אם לא מקבלים הכרעות מהר- - -

<יהודה גליק (הליכוד):>
האתרים האלה הם נותנים דרכי קשר, הרי הם רוצים שאתה תגיע אליהם. כלומר, לכאורה להגיע אליהם - - -

<השר לביטחון הפנים גלעד ארדן:>
לא, זה לא הבעיה, תאמין לי, גליק, זאת לא הבעיה של הפרקליטות. 

<היו"ר עליזה לביא:>
הבעיה זה רצון וגם בחוק הסרטונים התשובות שאנחנו מקבלים זה שזה נסגר מחוסר עניין לציבור וזה נסגר מחוסר עניין לציבור ואנחנו רואים - - -

<קריאה:>
אז אולי כדי - - -

<יהודה גליק (הליכוד):>
כן, אבל - - -

<היו"ר עליזה לביא:>
בסדר, אז אמרנו, אמצע המושב הבא אנחנו באמת מקווים מאוד - - -

<רחלי זוארץ לוי:>
רק עוד משפט - החוק הזה הוא חוק מנהלי, ולכן אין כאן עניין של סגירת תיק מחוסר ראיות. יש כאן תיק מנהלי שצריך לבנות אותו כמו שצריך כדי להוכיח לבית המשפט שמדובר באתר שמפרסם זנות ואין שם דברים נוספים שיכולים לעכב את זה, וזה עוד נעשה, ודווקא ברשות השר - - -

<השר לביטחון הפנים גלעד ארדן:>
האתר שהיא הזכירה שאני לא רוצה לחזור על שמו, גם עיוור יכול להוכיח לבית המשפט - - - לא צריך פרקליט שיישב על זה, גם לא יום אפילו, תוך שעה אפשר לפנות לבית המשפט וכל שופט יראה שזה אתר זנות. 

<רחלי זוארץ לוי:>
ולכן זאת העבודה בהחלט שנעשית בשיתוף פעולה עם הגורמים הרלוונטיים ממשרדך, כן. 

<היו"ר עליזה לביא:>
טוב, תודה, אנחנו רוצים לחזור, אדוני ברשותך, לנושא של זנות קטינים. 

<השר לביטחון הפנים גלעד ארדן:>
אם תוכלו להכווין אותי מה - - -

<יהודה גליק (הליכוד):>
זה מאוד פשוט - על פי נתוני משרד הרווחה 3000 קטינים בישראל מתעסקים בזנות. אתה יכול לנחש כמה כתבי אישום הוגשו בתחום הזה, שהחוק מחייב חמש שנות מאסר? אפס. אפס כתבי אישום, נתוני משרד הרווחה מדברים על - - -

<השר לביטחון הפנים גלעד ארדן:>
לי יש נתונים אחרים. 

<היו"ר עליזה לביא:>
אז בוא נשמע, לכן באמת העברנו את השאלה הזאת. אנחנו עסקנו בסוגייה הזאת בכמה ועדות. 

<השר לביטחון הפנים גלעד ארדן:>
קודם כל, שוב, אתה יודע, לא אתה ספרתי ולא אני ספרתי. אני יכול להתבסס - - -

<יהודה גליק (הליכוד):>
אני לקחתי את המידע שלי מהמטה למאבק בסחר בנשים ובזנות, ייאמר לזכותם שהם - - -

<קריאה:>
אנחנו מבוססות על מה שפורסם פה בוועדה. פתיחת 19 תיקים בשנה שעברה ואפס כתבי אישום שנתיים עכשיו לפי הנתונים בוועדה. 

<השר לביטחון הפנים גלעד ארדן:>
הנתונים שנמסרו לי, ולייזר אולי אתה תפרט אחר כך על סמך מה הם, שמספר הקטינים בישראל, האומדן שמבוסס על הסקר הלאומי של תופעת הזנות בישראל עמד על בין 1000 ל-1300 קטינים, שזה גם הרבה מאוד כמובן, אבל זה לא 2900 - - -

<יהודה גליק (הליכוד):>
לא, לא, העדכון האחרון של משרד הרווחה מדבר על 2900. 

<היו"ר עליזה לביא:>
משרד הרווחה דיווח לנו על 2900. 

<השר לביטחון הפנים גלעד ארדן:>
בסדר, אני לא מתווכח כי אני לא יודע על מה זה מבוסס. אני אומר לך שזה הנתון - - - ב-2015 כתוב שהוגשו ארבעה כתבי אישום, 2016 - שני כתבי אישום, 2017 - שני כתבי אישום, 2018 - עדיין לא הוגש אף כתב אישום, אנחנו מדברים על שלושה חודשים. זה הנתון שלי יש. אם המשטרה או הפרקליטות יודעים לפרט אז אני אשמח. כשב-2017 היה גם מבצע ארצי בנושא הזה ואולי המשטרה תסביר גם מה הקשיים או למה למרות תשומת הלב שהמשטרה נותנת לכך וההנחיות שראש אגף החקירות הוציא, מה הקשיים בהקשר הזה להגיש כתבי אישום. 

<היו"ר עליזה לביא:>
כן, בבקשה. 

<אבי עדי:>
צהריים טובים לכולם, שמי אבי עדי ואני ראש חוליית בילוש נוער במחלקת נוער במדור נוער בחטיבת החקירות. המשטרה או מדור הנוער בתוך המשטרה שאמון על האכיפה בכל הנוגע לזנות קטינים או לניצול קטינים לזנות בכל מה שאפשר לתאר, במרווח הזה של הפעילויות, שוקדת לא מעט על הוצאת פעילויות גם מבצעיות, גם מודיעיניות, אכיפתיות וגם הסברתיות בהרבה מאוד תחומים בשיתוף פעולה גם עם משרד החינוך, גם עם משרד הבריאות בהרבה מאוד מהמקרים וגם משרד הרווחה כמובן שהם שותפים מלאים לתהליך עצמו. 

זה נמצא על השולחן אצל כל יחידות הנוער במשטרה על פי הנחייתנו, כולל מבצע מאוד גדול שאנחנו הובלנו החל מחודש ספטמבר ועד סוף השנה, שנת 2017, שמתוכם אנחנו יכולים לומר שהתוצרים אמנם הם לא רבים אבל בהחלט יש מיקוד לפעילות ואנחנו עכשיו מבינים גם איפה למקד או במה למקד את המשך הפעילות הזו ואיך להתייחס אליה בצורה של איסוף ושיתוף גורמים אחרים - - -

<היו"ר עליזה לביא:>
אז מה אתה יכול לשתף אותנו ולחדש, עכשיו כשאתה - - -

<אבי עדי:>
כשאנחנו שמים את זה על השולחן, אני אתן לכם סתם לדוגמה, באחד ממחוזות הארץ ואני לא אפרט, בתחילת 2018 כלפי מספר קטינים שנפגעו כתוצאה מהתופעה נפתחו כבר בפברואר 2018 ששה תיקים של לקוחו של קטין, סרסרות לזנות וניצול קטינים לזנות כולל סחר בסמים ועוד כל מיני תופעות אחרות שנכנסות לתוך התהליך הזה והם קיבלו חקירה מאוד מהירה, חקירה מאוד רגישה, דרך אגב, שהובילה להמון ממצאים שכרגע נמצאים כלל התיקים האלה בפרקליטות לניתוח הראיות והאם יש מקום להגיש כתבי אישום נגד מי מהמעורבים שבהם מעורבים גם קטינים כמשדלים לזנות וגם בגירים שמשדלים לזנות. 

כשאנחנו מתייחסים לזנות קטינים אנחנו מבינים שהאתנן שניתן הוא לאו דווקא בתחום שאנחנו מכירים אותו בעולם הבגירים יתכן. לא רק כסף מזומן הוא זה שמשחק תפקיד, לא רק זה, הקטינה עצמה שאנחנו מדברים איתה היא לא מבינה שהיא מתעסקת בזנות. בשבילה זה איזשהו משהו טריוואלי, לצורך העניין, אני אומר את זה בכוונה בצורה הזאת, יש איזה משהו טריוויאלי שהיא נותנת והיא מקבלת כתוצאה מזה משהו ביחסי החברות במרכאות כפולות ומכופלות עם אותו גורם שהיא מעורבת איתו. דרך אגב, אני אומר את זה מתוך עדויות לא מתוך משהו שאני - - -
<יהודה גליק (הליכוד):>
נראה לך - - - את הנתונים של השר. שניים-שלושה-ארבעה כתבי אישום זה נראה לך סביר בדברים האלה?

<אבי עדי:>
אנחנו מבינים שיתכן ובהיקף התופעה כפי שמתואר, 1300, נקח את המספר שאתה אמרת, 3000, בהחלט שלושה כתבי אישום או שני כתבי אישום או ארבעה כתבי אישום בסוף התהליך, סביר להניח שזה לא יספק. הנקודה היא שאם - - -

<היו"ר עליזה לביא:>
מה זה לא יספק? אני רוצה לשאול - - -

<אבי עדי:>
שנייה, הנקודה היא שהדרך לשם, החיפוש אחר הראיות כדי לבסס את מה שאנחנו רוצים בסופו של דבר היא דרך ארוכה והיא דרך מאוד נוקשה - - -

<היו"ר עליזה לביא:>
אני כן רוצה, ברשותך, אנחנו באמת הקדשנו לכאן בדיונים האחרונים הרבה מאוד. אנחנו מכירים, אנחנו גם פועלים בשיתוף פעולה עם על"ם ואם ארגונים נוספים, ואנחנו באמת מכירים. אבל אני רוצה לשאול אותך, כשבאו ואמרו אין חוק הפללה והמשטרה באה ואמרה, תחוקקו אתם, אין לנו כלים. עכשיו פה, לא רק שיש לנו כלי, אלא הגברנו את הענישה. הענישה הוחמרה, חמש שנים. ואנחנו רואים שלמרות שהחמרנו את הענישה שום דבר לא משתנה. אני שואלת אותך - - -

<השר לביטחון הפנים גלעד ארדן:>
קודם כל יכול להיות שהחמרתם את הענישה אבל לא טיפלתם בכל הבעיות החקיקתיות שמקשות על האכיפה - - -

<היו"ר עליזה לביא:>
אז בוא תגיד לנו מה לעשות. 

<השר לביטחון הפנים גלעד ארדן:>
אני אזכיר לך, יכול להיות שיש משהו שאת כבר מכירה, והגיע הזמן להגיש אותו גם בהצעת חוק פרטית כי משרד המשפטים ממשיך לעכב אותו וזה אחד הנושאים. אבל אני רוצה רגע לחזור שלב אחד אחורה. 

זנות קטינים, אין ספק, זה דבר חמור, כל מה שאמרתי על זנות תכפילי פי לא יודע כמה והפגיעה החברתית וכל הפגיעות הקשות הן מוכפלות כמה וכמה והחומרה בעיניי כשמדובר בזנות של קטינים. ולכן מבחינתי וכמדיניות המשטרה צריכה לשים את זה במקום הכי גבוה מהתחומים הללו והיו שינויים במשטרה בהקשר הזה. 

אני יכול להגיד שבשנה שעברה היה באוניברסיטת בן גוריון יום עיון אפילו בנושא הזה, והנה אני שמח לראות פה הנהונים, והשתתפו שם שוטרים ממערך הנוער, החקירות, המודיעין, הסיור והבילוש. הנושא של העלאת החשיבות של זה למודעות של המשטרה והצורך לנהל חקירות מעמיקות בנושא הזה היא קיימת. אבל צריך לזכור שאחת הבעיות המרכזיות שברגע שהקטין עצמו לא רואה בזה עבירה או לא רוצה לשתף פעולה עם המשטרה וגם הבגיר שמנצל אותו ודאי שלא רוצה לחשוף את זה, אז נוצר פה קושי מובנה. 

עכשיו את אומרת בצדק, אוקיי, שהמשטרה תביא ותאסוף ותמצא את הראיות. אז פה יש בעיה חדשה. היא לא חדשה היא ישנה ואנחנו מציגים אותה עשרות פעמים כבר מול משרד המשפטים ובוועדות בין משרדיות, היא קשורה גם למשרד הבריאות וגם הרווחה וזה הנושא של הסודיות של המטפלים. בין אם זה המטפלים של משרד הרווחה שמכירים את הסיטואציה של המשפחה ולא מדווחים למשטרה ובין אם זה הסיטואציה של נפגע או נפגעת אלימות שמגיעים לטיפול של צוות רפואי וגם החוק שם מלא מגבלות על הצוות הרפואי להעביר את המידע לידי המשטרה. 

אז אנחנו אמרנו שצריך לקדם תיקון גם בהקשר של חוק זכויות החולה ובכלל של העברת מידע. בוחנים, בוחנים, כמה זמן כבר זה בבחינה במשרד המשפטים? את האמת.
<רחלי זוארץ לוי:>
כבר ניתן אישור לדבר הזה אנחנו ממתינים לנוהל של המשטרה, אבל בסדר, כבר ניתן אישור במסגרת פנים לאחר - - - 
<השר לביטחון הפנים גלעד ארדן:>
מתי ניתן האישור? אולי עכשיו בשבועיים-שלושה האחרונים, אני לא מכיר - - -

<רחלי זוארץ לוי:>
לא, לא, יותר, יותר, כבר נעשתה עבודה משותפת, כאמור אנחנו עובדים בשיתוף פעולה מלא, ישבנו יחד מספר פעמים. יש מגבלות חוקיות שאנחנו יודעים שאנחנו צריכים לעמוד בהן ואנחנו מחוייבים להן ובשיתוף פעולה כן הוחלט על הפרשנות משפטית שתאפשר את קיומם את אותם שולחנות עגולים שאני מניחה - - -

<השר לביטחון הפנים גלעד ארדן:>
בלי תיקון חקיקה?

<רחלי זוארץ לוי:>
בשלב זה בלי תיקון חקיקה כאשר בהמשך יקודם תיקון חקיקה. נתנו פרשנות משפטית שתאפשר - - -

<היו"ר עליזה לביא:>
השולחנות עגולים שידונו ב- - -

<רחלי זוארץ לוי:>
בדיוק, שינסו לתכלל את כל הגורמים הרלוונטיים מהמשרדים השונים וגם בשאיפה מהארגונים לפחות לגבי חלק מההליך כדי - - - אני עונה כאן בשם ייעוץ וחקיקה, לרגע אבדה לי הנציגה של ייעוץ וחקיקה, אבל הייתי שותפה לדיונים הללו. והרעיון הוא באמת שישבו כל הגורמים הרלוונטיים בכל אזור כדי לאתר את המאפיינים של האזור וכדי לנסות לתת מענים שיענו לכל אזור בהתאם לצרכים שלו. אז אכן ניתנה פרשנות שמאפשרת את זה שלצד זה גם יש החלטה על תיקון חקיקה. אבל זה לא אמור למנוע את קיומם של אותם שולחנות.

<היו"ר עליזה לביא:>
תודה. 

<בוסנה מהרט דסה:>
אני רק רוצה להוסיף שהשר התכוון לתיקון לחוק זכויות החולה לעניין העברת מידע וזה אכן לא מקודם. ורחלי דיברה על - - -

<השר לביטחון הפנים גלעד ארדן:>
היא מדברת על המידע ששומעים בשולחנות העגולים ושאפשר להשתמש בו לצורך הפתיחת חקירה. 

<בוסנה מהרט דסה:>
נכון. טיפול לסעיף 59 לחוק - - - 

<השר לביטחון הפנים גלעד ארדן:>
אני בכל מקרה ממליץ שתהיה גם חקיקה מקבילה פרטית מהכנסת ואני אשמח לספק לכם פרטים כקטליזטור לנושא הזה כי זה אחד המכשולים שמקשים. עוד פעם, כשאנחנו מדברים על אומדנים בסוף אתה רוצה לקבל לא אומדנים אלא מידע ספציפי בשביל לגבש תיק וזו גם בעייה. 

<היו"ר עליזה לביא:>
ברשותך נמשיך משום שהשעון מאיים עלינו. תיירות מין, הסוגייה - - -

<השר לביטחון הפנים גלעד ארדן:>
אתה סיימת?

<אבי עדי:>
אני רק לסיום אומר שכל מידע שאנחנו נקבל גם אם זה מידע אנונימי אנחנו נפעל לפיו ואנחנו נחקור אותו עד תום ואנחנו ננסה למצות את הדין עם כל מה שאפשר. כל הנתונים שיש בידינו אנחנו מבטיחים לחקור אותם עד כמה שניתן. 

<היו"ר עליזה לביא:>
תודה אבי. נמצאות פה נציגות ארגוני השטח שחיות ונושמות את המציאות הזאת וחלק גדול מהעבודה שלנו באמת זה להכיר בלבן שבעיניים את כל מי שסביב השולחן הזה כדי לסייע. את רצית להעיר משהו רעות, מעל"ם?

<רעות גיא:>
כן, אני - - -

<השר לביטחון הפנים גלעד ארדן:>
אני מניח שגם על"ם נמצאים לפעמים בקונפליקט, שאני לא בא אליהם בטענות, אבל - - - לא אבל בקונפליקט חברתי שכנערה או ילדה נמצאת בטיפול אצלם והם יודעים על מצבה אז השאלה, עוד פעם, מצב כזה אם פותחים בתיק פלילי כלפי ההורה, מה זה אומר לגבי המשך ההגעה אחר כך. אינני יודע, אני מניח שהם יודעים להסביר יותר טוב ממני. 
<רעות גיא:>
אין באמת קונפליקט ואני אגיד גם למה. אם כל צד זוכר באמת מה התפקיד שלו, למה הוא נועד, למה הוא קם. אז על"ם לא קמה כדי להחליף את המשטרה ובטח לא את הרווחה, על"ם עוסקת בנושא של בני נוער שמעורבים בזנות כבר משנת 2001 כשזה עוד לא היה על שולחנות משרדי הממשלה בצורה כזו. 
אז אני חייבת להגיד גם בתור פעילה בתחום, בעשור האחרון מבחינתנו אנחנו בעידן תור הזהב בהקשר הזה, זה שמתקיים הדיון וזה על סדר היום הציבורי, אני גם רוצה לברך אותך, כבוד השר, על ההשתתפות בדיון, אני חושבת שאם לא אז הנושא הזה יורד מהר מאוד מסדר היום. לא יעזור לנו, זה לא נושא שאנשים כל כך שמחים, זה כמו איזה תפוח אדמה לוהט ולא ששים לטפל בו. אבל אנחנו בעידן אחר, אנחנו כבר לא בעידן של 11 תיקים בשנה לגבי צריכת מין מקטין או קטינה אנחנו בעידן שכבר יותר מתקרב למספר תלת ספרתי. 
ואני עדיין רוצה להגיד דבר אחד שאי אפשר להתעלם ממנו על העניין של האתרים באינטרנט. הסקר הלאומי, צריך לזכור, בשנת 2014, איתר 700 אתרים בישראל שמוכרים מין. הנתון הזה הוא כבר לא רלוונטי לשנת 2018, אתרי המין נפתחים ונסגרים במהירות הבזק. בזמן שאתם מטפלים ב-38, אני רוצה להגיד כמעט ה"בייביז" שאנחנו נעקוב אחריהם בקפידה, ברור, אבל בזמן הזה כבר נפתחו עוד כמה מאות אתרים בישראל. זה נכון שיש קושי ואתרים שהם בחו"ל, אבל על הכל אפשר להתגבר. בסופו של יום, כמו שאמר פה חבר הכנסת גליק, האתרים האלה נועדו למשוך אליהם צרכני מין בקלות, ולכן גם המשטרה יכולה להגיד להם בקלות, ולכן גם אנחנו כעובדי על"ם מגיעים לזירות הזנות דיי בקלות. התפקיד שלנו זה לאתר קטינות בזנות. 
אני רק רוצה להגיד, וזה גם בלבול שעלה פה מהדברים של אבי כי התפקיד של המשטרה כמו שאנחנו רואים את זה, 203 ג' זו עבירת חשיפה, זה לא עבירה כמו ששמענו למישהו עניין לדווח עליה אבל זה לא שונה מעבירות אחרות. גם מכירת אלכוהול לקטינים, אנחנו יודעים, לאף אחד אין אינטרס לדווח על זה, לא לקטין שרוצה עכשיו לרכוש בקבוק אלכוהול ולא למוכר שמוכר לו את זה. ולכן המשטרה יודעת להתמודד עם זה ולפתוח תיקים. זה נכון שהסיפור של צריכת מין מקטינים היא יותר מורכבת ועדיין זה לא דבר אפשרי. 
אני חייבת להגיד משהו לגבי הנוהל, אני יודעת שיש נוהל שמתגבש בין משרדי, אנחנו היינו שותפים לחלק ממנו כארגוני חברה אזרחית, מחלק מהדיונים הודרנו, זה גם תוצאה של דוח מבקר המדינה מ-2014 שדיבר על הגברת חובת הדיווח. אני חייבת להגיד שאנחנו נהיה בבעיה, אנחנו כיום מפעילים חמשה שירותים מתוך 13 מרחבים שיש בזנות בישראל בתקציב של משרד הרווחה. ביום שאני אצטרך להעביר שמות של קטינות שמעורבות בזנות זה היום שאני יכולה לסגור את הפרוייקטים ואת הדלת כי הן בונות על האמון בינינו, ולכן הן מדברות איתנו וצריך - - -

<היו"ר עליזה לביא:>
אגב, גם הצבא דיבר איתנו על זה. 

<רעות גיא:>
נכון. וצריך להיות יותר יצירתיים, יותר אינטלגנטיים. אני חושבת שהקמת מערך מאור זו בשורה ענקית בשבילנו כציבור אבל יש עוד דברים שאפשר לעשות אקטיביים. צריך לזכור שזה עבירות - - -

<השר לביטחון הפנים גלעד ארדן:>
מה למשל?

<רעות גיא:>
איזה עוד דברים אפשר לעשות?

<השר לביטחון הפנים גלעד ארדן:>
כן, אני פה, את יכולה להגיד לי. 

<רעות גיא:>
קודם כל אנחנו גם בקשר עם הגורמים היותר פורמליים - - -

<השר לביטחון הפנים גלעד ארדן:>
בסדר, אני ביקשתי לא - - -

<היו"ר עליזה לביא:>
מה את יכולה עכשיו כשאנחנו פורסים - - -

<השר לביטחון הפנים גלעד ארדן:>
מה אפשר עוד לעשות, מה המשטרה יכולה - - -

<רעות גיא:>
אני חושבת שההנחיה, וגם היינו שותפים למבצע שהיה, ההנחיה למבצעים שיורדים לשטח קודם כל הם צריכים להיות ארוכים יותר עם אורך - - - מבצע לתיקים לזנות של קטינים בשבועיים זה לא סביר. אנחנו צריכים אורך רוח, סבלנות וזמן לאסוף את הראיות האלה כי כמו שאמרנו לאף אחד אין אינטרס לדווח. הפעולות צריכות להיות יזומות. הן לא בשעות שגרתיות, למשל אני יכולה להגיד לך, אם אנחנו יודעים שיש מסיבה במוצאי ערב ראש השנה או משהו כזה ואנחנו שולחים לשם צוותים שלנו לאתר קטינות בזנות באותה נשימה המשטרה צריכה לשלוח לשם צוות לאתר לקוחות, לאתר את הצרכנים, כי על כל קטינה כזו יש מאות של צרכני מין. 

<היו"ר עליזה לביא:>
כולל אירועים גדולים שאנחנו - - -

<רעות גיא:>
ויש אירועי שיא שאנחנו יודעים כבר היום להגיד אותם, יודעים את הקשר הזה גם. חלק מהמידע האמת שאנחנו מעבירות הכשרות, גם העברתי בבית ספר לשוטרים בבית שמש וגם כל הזמן בקשר עם - - -

<השר לביטחון הפנים גלעד ארדן:>
אבל כשיש אירוע כזה שצפויות להיות - - -

<רעות גיא:>
כן, אנחנו מעבירים את המידע הזה. 

<השר לביטחון הפנים גלעד ארדן:>
למשטרה? על האירוע?

<רעות גיא:>
כן. מעבירים מידע, גם מידע מודיעיני, גם מידע גלוי, מה שאנחנו יודעים מעבירים. כל מידע שהוא לא השם של הקטינה ותעודת הזהות שלה אני אשמח להעביר למשטרה ואנחנו גם עושים את זה. לפעמים הם פועלים, לפעמים הם פועלים לאט, לפעמים הם לא פועלים וזה דבר שאפשר לשפר אותו. אני כן חייבת להגיד, אני חושבת שמה שצריך להפנים פה זה שהקטין או הקטינה לא צריך להזמין אותם לחקירות, הם לא מבצעי העבירה, הם קורבן לעבירה גם אם הם לא יודעים להגיד את זה והפעולות צריכות להיות פעולות יזומות, אקטיביות, יצירתיות, כמו בעבירות חשיפה, כמו שאתם יודעים. 

<השר לביטחון הפנים גלעד ארדן:>
דרך אגב, אם ההזמנה למסיבה כזאת מופיעה ברשת למשל וכו' אז אני מניח שאתם תוכלו להעביר את זה גם לתשומת לב המערך החדש. הציפייה שלי מהמערך החדש זה להיות שם ולתת מענה לעבירה הזאת ש- - - כי מדובר על מין ועל קטינים ועל מה שמתחיל ברשת - - -

<זאב בנימין בגין (הליכוד):>
המערך מפעיל כוחות או שהוא עובד דרך מישהו?

<השר לביטחון הפנים גלעד ארדן:>
יש לו 100 - - -

<קריאה:>
יש לנו - - -

<זאב בנימין בגין (הליכוד):>
לכם יהיו כוחות ייעודיים - - -

<היו"ר עליזה לביא:>
כלומר, אם את תקבלי מידע מרעות על כך שהיא הולכת לאתר קטינות בזנות את תורידי לשם כוח שיחפש את הזנאים?

<קריאה:>
בוודאי. 

<השר לביטחון הפנים גלעד ארדן:>
במערך יש 130 - - - ועובדי מדינה ממשרדים אחרים. והיא גם יכולה להפעיל כוחות במחוזות, כלומר - - -

<רעות גיא:>
רק עוד דבר קטן רק לגבי הזנות באינטרנט - באמת הסיפור הזה של להיות אקטיבי ולייצר את הקשר, המשטרה יודעת לעשות את זה וראינו את זה בפדופיליה בעבירות מין ברשת, לייצר ביומים למצבים האלה ואולי זה לא ייגמר בעבירה של צריכת מין של ממש אבל שידול וניסיון ופרסום בטח שכן. 

<היו"ר עליזה לביא:>
אתי את ואחרי זה נעבור כי יש לנו עוד - - -

<אתי בצר:>
אני נפגשתי כבר עם רעות וסגרנו בינינו סוג של תקשורת שברגע שזה יהיה ברשת אנחנו ישר מוכנים לפעולה. אני רוצה להשיב שביחידה הזאת מעבר למוקד החירום 105 שיעבור 24/7 יש עוד שתי זרועות מאוד חזקות: זרוע החקירות שעוסקת בכל עבירות הפדופיליה ברשת כנגד קטינים ועוד זרוע שעוסקת בכל הפשיעה ברשת כנגד קטינים בין אם זה הימורים ברשת, זנות ברשת, אלכוהול ברשת, כל מה שקשור לרשת וכנגד קטינים, אנחנו שם בשביל לטפל באירועים האלו ואכן אנחנו עושים. זה מעבר למוקד שעובד 24/7.

נורא חשוב לי רק להגיד דבר אחד ואני יודעת שזה קצת סוטה אבל מעבר לזנות קטינים ברשת, כמעט ולא קיים, דיברתי על זה עם רעות ברשת, אבל מה שאני רוצה להגיד שקיים, אנחנו רואים היום, ניצול מאוד בוטה של קטינים ברשת לעבירות מין ופדופיליה שמכל מיני רשתות חברתיות זה אם אנחנו רואים ילדה בת 10, אני אומרת לכם, שמבצעים בה שלושה גברים מעשים מיניים בוטים דרך היכרות מהרשת וזה סוג של חפיפה לסוג של מהלך של זנות אז זה אכן נמצא שם, כל הזמן. 

<היו"ר עליזה לביא:>
תודה רבה אתי. אדוני, לגבי המשך שיתוף פעולה עם גורמי השטח שנמצאים כאן, לא אחת עלה הנושא והבקשה לשיתוף פעולה. אנחנו יודעות שאנחנו לא רוצות, כמובן, לפגוע בכל העבודה המשטרתית אבל הפשיטה או חקירה משטרתית לגבי שיתוף פעולה עם ארגונים, איך אפשר לסייע לנשים באותן שעות ובאותם רגעים. התחילה איזשהי הבשלה של הבנה לגבי שיתוף פעולה אבל זה עדיין לא קורה. אני רוצה רגע לבקש ממנהלת המרפאה בלוינסקי, יעל, את רוצה לומר משהו על הנושא של שיתוף הפעולה עם המשטרה. 

<יעל גור:>
יש תקופות שזה יותר קשה, יש תקופות שפחות. הקושי שלנו זה כשנעשים מבצעים באזור דרום תל אביב בעיקר, ברחובות ארלינגר, קינג סלמון ובעצם אנחנו יודעים שהמטרה היא לסגור מקומות אבל בפועל מי שנלקחות משם זה הנשים עצמן וזה מאוד קשה לראות את זה שההתייחסות אליהן כאל - - -
<היו"ר עליזה לביא:>
הבקשה שלנו זה השיתוף פעולה, אם דיברנו על שולחנות עגולים ועל שיתוף פעולה ובאמת לעבוד יחד אז המקום הזה של הנשים, הן קורבנות, ולראות איך אפשר להעזר בארגוני השטח, כמובן בלי לפגוע בכל החקירה המשטרתית, אבל לבוא ולראות איך עושים את זה יותר טוב ויותר נכון.

<השר לביטחון הפנים גלעד ארדן:>
טוב, אני אשמח לקבל דוגמאות מאוד ספציפיות ולראות איך מדברים אבל - - -

<עידית הראל שמש:>
אפשר להרחיב בעניין?

<היו"ר עליזה לביא:>
כן. 

<עידית הראל שמש:>
שלום, אני פעילה כבר הרבה שנים במאבק בזנות. אני רוצה להגיד שבאמת אנחנו רואים במשרד לביטחון פנים שותף פעיל במאבק בזנות. אני רוצה להתייחס לארבע נקודות קצרות. ראשית לגבי הדרכות. היו שנים שבהן היה תקציב להדרכות של ארגוני השטח לשוטרים והתקציב הזה נעלם, ההדרכות נפסקו. עם כל הידע שיש למשטרה אי אפשר להעביר את המשמעות של להיות בזנות אם לא משתמשים בידע שקיים אצל ארגוני הסיוע ואצל מי שמומחה בעניין הזה. כל עוד לא תדבר מישהי מול השוטרים זה עלול להביא למפגשים בעייתיים בכל מיני - - - אם זה בתחנת המשטרה וכדי למנוע את זה כדאי מאוד לערוך את המפגשים האלה, בעבר זה קרה ועכשיו זה הופסק.

<השר לביטחון הפנים גלעד ארדן:>
מה, הופסק לגמרי, אין בכלל הרצאות של מרצים חיצוניים בקורסים במכללה?

<עידית הראל שמש:>
בתחום הזה לא, אולי בזנות קטינים אבל - - -

<רעות גיא:>
אנחנו מוזמנים להרצות עדיין. 

<עידית הראל שמש:>
לגבי סקס אדיר, אין לי בעיה להגיד את האתר הזה, יש שם פורום של זנאים שיש שם תיאורים מזוויעים, מחרידים, בהמיים כלפי נשים בזנות. אם היה פורום כזה של אנשים, של גברים, שהיו מדברים ככה כלפי יהודים, כלפי קטינים, כלפי הומואים, כלפי ערבים תוך שנייה זה היה נסגר. אנחנו כמה ימים אחרי יום מעמד האישה, אבל כלפי נשים אין שום בעיה לתאר את אברי המין שלהן, לתאר את הריח שלהן ואת מרקם הגוף שלהן. זה קיים כאילו - - -

<השר לביטחון הפנים גלעד ארדן:>
מה הייתה עמדת המשטרה שהועברה לפרקליטות, לסגור את האתר?

<אתי בצר:>
לגבי סקס אדיר כן. 

<השר לביטחון הפנים גלעד ארדן:>
אוקיי. לא, פשוט אם מותר לפרסם תשתית ראייתית - - - אז אני מניח שגם לגבי זה אפשר אז בגלל זה שאלתי. 

<עידית הראל שמש:>
עוד כמה נקודות - אני מאוד מעריכה את ההחלטה שלך לגבי התייחסות ללפ דאנס, מה שנקרא, שזה יחסי מין לכל דבר. מועדוני חשפנות הם בתי בושת, יש שם חדרים ויש שם אקטים מלאים כמו שאפשר לפשוט על בתי בושת אפשר להתייחס באותו יחד כלפי מועדוני חשפנות וכך גם אתרי המצלמות, הם בתי בושת מקוונים, יש שם קטינות, יש שם חיילות שגומרות את הצבא שלהן בחמש, מגיעות הבייתה, נכנסות לחדר, פותחות את הלפטופ, מפעילות את המצלמה ונמצאות בזנות. 

דבר אחרון לגבי שיתופי פעולה - אנחנו פנינו כבר לפני כמה שנים להנהיג את נוהל ליווי נשים בהליך הפלילי. כשאישה באה מבית הבושת לתחנת המשטרה לצורך חקירה או לצורך מתן עדות יושבת שם זונה, לא יושבת אישה קורבן זנות, יושבת שם זונה, היא באה ללא כסף, היא באה בלי הטלפון שלה, היא באה בתחתונים וחזייה, כולם יודעים מי היא האישה הזאת. מה שאנחנו ביקשנו, באותו רגע, תרימו טלפון, שמתחנת המשטרה ירימו טלפון ויקראו למתנדבת רק שתשב איתה. זה כל כך פשוט ומשום זה לא קורה. 

<היו"ר עליזה לביא:>
תודה עידית. אנחנו, כמו שאמרתי, גם נארח כאן את שרת המשפטים כי חלק גדול מהחסמים אמורים להפתר כי התשובות שחלקן אנחנו נחשפות אליהן הן קיימות, הכלים קיימים, אבל הנוהל הזה מזמן היה צריך להיות כבר, מזמן ואנחנו נראה איך אנחנו מקדמות אותו. 

פשוט הזמן שלנו אוזל ואני חייבת לדבר איתך, אדוני, גם על הנושא של התחדשות תיירות המין בישראל. מדינת ישראל שש שנים מובילה במקום הזה של המאבק בסחר בנשים. אנחנו מדברים הרבה מאוד פה על הזנות אבל אני מזכירה לכולנו שהוועדה הזאת קמה לסחר בנשים ובמדינת ישראל, יושבת פה חברתי הטובה, עורכת הדין דומיניץ, באמת על המקום שלנו ועל הדיווח שאנחנו נותנים כל שנה למחלקת המדינה האמריקאית שיושבת פה הנציגה החדשה. 

ואנחנו לאחרונה רואים שיש ניצול של אשרות התיירות ודיווחים על עלייה בהיקפי הסחר בנשים לצרכי זנות שהעיקר שלה זה תיירות המין. כניסה של נשים לישראל באמצעות אשרות התיירות וכך בשבועות האחרונים נחשפה רשת שסחרה בנשים ממזרח אירופה והמשטרה, כמובן, עצרה שבעה בני אדם. אז הייתי רוצה לשמוע ממך, אדוני, האם יש שינוי במדיניות של המשטרה במיוחד נוכח הדפוס החדש שאנחנו גילינו וזאת אחרי כמה שנים טובות ושקטות. 
<השר לביטחון הפנים גלעד ארדן:>
קודם כל אני לא יודע מה זה אומר שינוי במדיניות אבל המשטרה מכירה את התופעה ופועלת עם רשות האוכלוסין, אני עוד זוכר את זה בחודשים הבודדים שכיהנתי כשר פנים, כאשר מגיעה מישהי כזו ורשות האוכלוסין - - - אני מציע שחוליית סחר בבני אדם תתייחס לנושא, אבל למיטב ידיעתי יש שיתוף פעולה ברמה אפילו של הדרכות לפקידי רשות האוכלוסין כדי לזהות את המאפיינים. גם, אני חושב, במידת הצורך, לסובב אותם חזרה ולשלוח אותם חזרה לארץ המוצא אבל אולי תרחיבי בנושא הזה. 

<אתי בצר:>
אחת לחודשיים בערך יש קורסים של רשות ההגירה שמעבירים קורסים מקצועיים לבקרי גבול. אנחנו באופן קבוע בכל קורס כזה נמצאים שם להדריך, לתת כלים, להסביר על התופעה, לתת איזשהם כלים ראשוניים לזהות אישה כזו שיכולה לבוא באמתלה כזו או אחרה, ובדיוק ככה, לסובב אותה חזרה. בעצם היא נמצאת במתקן מסויים שנמצא בנמל התעופה ומשם חוזרת לארץ המוצא שלה.

<השר לביטחון הפנים גלעד ארדן:>
עם ויזת תייר כמובן - - - 

<היו"ר עליזה לביא:>
כן, כן, ברור, הן מגיעות לשלושה חודשים, יש להן - - -

<השר לביטחון הפנים גלעד ארדן:>
הרבה פעמים, כמובן, יש גם גבר ישראלי מקומי שיש לו סיפור קורע לב על הקשר ביניהם ועל למה היא צריכה להגיע אליו לארץ וכו'. 

<אתי בצר:>
הן מגיעות גם במסגרת של טיולים מאורגנים ביחד עם בני זוג, באמתלות שונות, יש המון סיפורים, מגיעות בטענה שהן הגיעו לטיפול רפואי כזה או אחר, מביאות אפילו מסמכים, בבדיקות מסויימות זה גם נמצא כמזוייף. כלומר הטיפול באמת, יש טיפול מאוד נכון ומקצועי במעברי הגבול. אם אני אוכל רק להתייחס לנושא ההדרכות אז זה לא נכון לומר שבמשטרת ישראל אין הדרכות בתחום של סחר בבני אדם - - -

<היו"ר עליזה לביא:>
לא אמרנו את זה. 

<אתי בצר:>
לא, במה שהועלה מקודם. זה לא פסק. מה שקורה זה שבעצם ההרצאות ניתנות על ידי ראש חוליית סחר בבני אדם, קודמי בתפקיד עד לא מזמן, רובי קיים, שמעביר בכל קורס משטרתי רלוונטי קורס מקצועי על איך הטיפול המשטרתי נעשה ומה נדרש לכך. בהיבט של מה שעידית מדברת שהוא מאוד מבורך והוא מאוד נכון זה ייעשה, אני הסברתי בפגישה שהייתה לנו לאחרונה עם ארגוני הסיוע, במסגרת ימים מרוכזים ששם אנחנו נביא את האנשים שעוסקים ביום ביום שלהם באכיפה ובתופעה של סחר בבני אדם והם בעצם יקבלו אתה הדרכות המקצועיות מהמקום של ארגוני הסיוע. 

<יעל גור:>
אני רק אגיד בהקשר של קורבנות סחר אני חושבת שצריך לזכור שבמדינת ישראל מעורבים ומעורבות בזנות גם מבקשי מקלט. 

<היו"ר עליזה לביא:>
ייחדנו לזה את הדיון הקודם, פשוט יש לנו - - -

<יעל גור:>
זה לא היה הנושא של הדיון הקודם, אבל חשוב גם שהשר יידע שהתופעה של זנות בישראל היא לא רק של קורבנות סחר מחו"ל וזנות מקומית, אלא גם מבקשי מקלט שחיים כאן ונאלצים לשרוד באמצעות זנות. 

<היו"ר עליזה לביא:>
תודה. אדוני, עדכון לגבי תכנית יזהר שבכאן חדשות התפרסמה כתבה שממנה למדנו שתכנית שפועלת למזעור נזקים למכורות ולמכורים לסמים ולנשים בזנות הפסיקה את הפעילות והטענה הייתה שהמשרד לביטחון פנים לא אישר תקציב. בימים האחרונים הייתה פה הבהרה אז אם אפשר רק לפרוטוקול ובכלל גם לשתף אותנו על הפרוייקט החשוב הזה.

<השר לביטחון הפנים גלעד ארדן:>
מנכ"ל המשרד יתייחס. 

<אליעזר רוזנבאום:>
אז אני בהזדמנות הזאת רק אוסיף עוד כמה דברים לגבי הנושאים האחרים שעלו כאן. לגבי נושא הדרכות אנחנו גם פיתחנו ערכת לימוד כדי שבתחנות המת"חים יוכלו להעביר את כל הנושא הזה של סחר ואת הנושא של הזנות. 

<היו"ר עליזה לביא:>
בתחנות עצמן?

<אליעזר רוזנבאום:>
בתחנות המשטרה עצמן. והנושא הזה של ימי העיון אז כפי שנאמר כאן על ידי המשטרה, אבל אנחנו נבדוק את עצמנו, אין בעיה של - - - הסכומים שעידית מדברת זה סכומים זניחים, אנחנו יודעים להכיל את הדבר הזה, אין מגבלת תקציב להעביר הדרכה כזו או אחרת, בטח לא בזה אנחנו חוסכים, להיפך, בזה אנחנו שמים את כל מה שצריך על מנת שנוכל להעביר את ההדרכות לשוטרים ולשוטרות ולקצינים גם בקורסי הפו"ם וכל מה שקשור בזה. 

לגבי הנושא של השולחנות העגולים והנוהל, אני מקווה, כפי שנאמר כאן על ידי הפרקליטות, רחלי, אנחנו זמן רב מושכים את הסיפור של הנוהל הזה, של העבודה, של השולחנות העגולים. אני מקווה שבאמת בימים הקרובים האלה תסתיים הסאגה הזאת ונוכל לעבוד על פיו ברמות השונות: גם ברמה היישובית, גם ברמה המחוזית וגם ברמה הארצית. אנחנו קבענו שלושה מדרגים באיזה הפרשי זמנים שנתכנס כדי שנסגור את כל שרשרת הטיפול וההתייחסות לנושא הזה. 

לגבי הנושא של פרוייקט יזהר - צריך לזכור שאנחנו יחד עם משרד הבריאות מפעילים חמש תחנות לחלוקת מזרקים כאשר חיפה ואשדוד ותל אביב היו באחריות הרשות הלאומית למלחמה בסמים ואלכוהול שעברה למשרד לביטחון פנים ומה-7 בפברואר למעשה הרשות החדשה למאבק באלימות, סמים ואלכוהול כרשות בתוך המשרד לביטחון פנים פעילה, קלטנו כבר את כל האנשים, אנשים כבר עובדים במקום ומתוקצבים. 

הייתה לנו בעיה בתל אביב ספציפית כי למשרד אין התקשרות עם עמותה, לכן סיכמנו בימים האחרונים עם משרד הבריאות, ועדת המכרזים שלהם אישרה לקחת לאחריותם את תל אביב, אנחנו מעבירים להם את הכסף, אנחנו ממשיכים לטפל באשדוד ובחיפה והם מטפלים בירושלים, בבאר שבע ובתל אביב. 

<היו"ר עליזה לביא:>
תודה אדוני. בהמשך להצהרה החשובה שלך בנושא של הלפ דאנס והעדויות שמצטברות, וגם כאן הקדשנו לנושא של חשפנות הרבה מאוד. חשפנות זה זנות אדוני. אנחנו שומעים כאן גם מה נעשה בתוך מועדוני החשפנות, הבאנו לפה עדויות, שמענו. ואתה סיפרת לנו שבפגישה משותפת בין נציגי המשרד, הפרקליטות והמשטרה נקבע כי הפרקליטות תבחן תיקון של הנחייה 2.2 של הפרקליט שדנה בין היתר באכיפת עבירות הנלוות לזנות כך שריקוד הלפ דאנס ייכלל בגדר מעשה זנות. 
ההתגייסות שלך, אדוני השר, בנושא של הזנות בכלל אבל של מועדוני החשפנות בפרט היא באמת ראויה לברכה והייתי רוצה לתת לך את רשות הדיבור כדי לדבר גם על תפיסת עולמך וגם על הדרך שבה אתה רואה איך אנחנו ממגרים את התופעה הזאת. אנחנו רואים מה קורה ברמת גן כי באמת שופטת אמרה וקבעה וגם ראש העיר שיתף פעולה ובכלל, אבל זה לא קורה בעוד איזורים ברחבי הארץ. 
ואנחנו פה שומעות חדשות לבקרים, לא רק בנושא אלא גם בנושאים כמו למשל על עבודה רבה מאוד של האנשים שלך בתל אביב ובדרום תל אביב. אבל אז יש בעצם את המעבר של כל התופעות לערים אחרות כמו ראשון ואזור ופתח תקווה, ואני מסיירת שם ושם לצערי עדיין אין עוד שיתוף פעולה לא עם ראשי הערים, גם התחנות הן לא כמו תחנת תל אביב. והשטח מלמד אותנו שאולי יש מקומות באמת שהתקדמנו אבל יש הרבה מאוד מקומות שאנחנו הולכים אחורה. 

<השר לביטחון הפנים גלעד ארדן:>
אני חושב שעל התופעות שמייצרת החשפנות, בין אם הנזק כמובן והפגיעה הישירה כלפי הנשים וגם התופעת הנלוות מסביב, דיברת על נושא הלפ דאנס, אבל כמובן סמים, אלימות, אלכוהול ושכרות, כל התופעות הנלוות לתופעות שהן תופעות אנטי חברתיות. בסוף הכל מתגלגל לפתחה של משטרת ישראל ובנושא הזה יש ריכוז מאמץ גדול הרבה מאוד שנים סביב המועדונים האלה, לכן כמובן גם התפתחה התובנה במשטרת ישראל שאי אפשר להתייחס בנפרד אל הזנות מאשר אל הלפ דאנס שזה זנות בשם אחר או בתחפושת בכל ביטוי שלא נקרא לכך. 

מפה באה ההמלצה של המשטרה, מפה באה גם הפנייה שלי לפרקליט המדינה. למיטב הבנתי הפרקליטות שהיא המוסמכת בהקשר הזה על מדיניות האכיפה והגשת כתבי אישום בוחנת מהלך כולל ורחב. יש לזה כנראה מחיר בלוח הזמנים כיוון שאני פניתי לפרקליט המדינה להאיץ את ההכרעות בנושא הלפ דאנס וקיבלתי תשובה שהם עדיין בוחנים את ההקשר הרחב. 

אני מאמין שצריך להאבק במחוללי התופעות האלה ואלו שמרוויחים מהם כסף. בסופו של דבר למועדונים האלה יש בעלים, הבעלים האלה הוא מחולל התופעה. אפשר כמובן לפרק כל רכיב בתופעה ולנסות לטפל בו, וגם זה אולי ראוי שייעשה, אבל אני חושב שצריך למצוא את הדרך המשפטית ולמצות את הדין ולהגיש כתבי אישום עם מחוללי התופעה. 

איפה זה עומד נקודתית כרגע - אני חושב שהפרקקליטות ומשרד המשפטים יידעו לתת לך את הנקודה הספציפית, אני מקווה שההחלטות יגיעו במהרה. 

<היו"ר עליזה לביא:>
ההתייחסות שלכם, פרקליטות?

<רחלי זוארץ לוי:>
אני יכולה במשפט להשיב על כך שאכן בעקבות הפנייה גם של השר וגם באמת יוזמה של המשטרה נעשתה העבודה הזאת. מאחר והוחלט שאנחנו לא נתקן רק נקודתית את ההנחיה אלא נבחן תיקון רחב ומקיף יותר כדי לתת מענה לכלל התופעות שאנחנו פוגשים בשטח ושינויים שמתחוללים אז שהתיקון יהיה רחב ומקיף יותר וזה תמיד בהחלט גוזר זמנים באופן קצת שונה. אבל - - -

<היו"ר עליזה לביא:>
אז מה לוחות הזמנים שלכם? כי באמת הפנייה הייתה כבר לפני חצי שנה ואנחנו הולכים אחורה - - -

<רחלי זוארץ לוי:>
אבל כשאנחנו מדברים על עבודות צוותים שנעשות כדי לבחון כל סוגייה משפטית ולנתח אותה אז כדי לא לשכוח דברים, לפספס דברים ולעבוד באופן מדוייק דברים - - -

<היו"ר עליזה לביא:>
את כן יכולה לתת לנו הערכה של זמן מתי נזכה - - -

<רחלי זוארץ לוי:>
העבודה שלנו עומדת להסתיים בתקווה לקראת סוף החודש הבא. אבל אנחנו נצטרך אחר כך לחזור להערות של המשרד לבטחון פנים, של המשטרה, של הגורמים שאיתם אנחנו עובדים ואז - - -

<היו"ר עליזה לביא:>
מתי נוכל לקבל פה דיווח בוועדה?

<רחלי זוארץ לוי:>
אני לא יודעת, אני מקווה, אני לא חושבת שלתחילת המושב הבא כמו לגבי התיקי סייבר. כן חשוב לי לומר שבשיתוף פעולה עם המשטרה, לדוגמה מועדון ה-TLV לאחר חמשה דיונים בבית משפט נסגר סגירה מנהלית וגם הוגש כתב אישום נגד שניים שמנהלים אותו. זאת אומרת שבמקרה הזה - - -

<רעות גיא:>
אבל בפועל הוא עובד רגיל. 

<רחלי זוארץ לוי:>
אוקיי, בסדר, זה חשוב, אבל מבחינת הכלים המשפטיים הקיימים אנחנו לא זונחים אותם ואומרים בגלל שצריך לתקן את ההנחיה לא נעשית עבודה. נעשית עבודה וגם ההליכים המנהליים מתקיימים לצד הליכים פליליים כאשר הדברים אפשריים. לדוגמה מועדון ה-TLV הוא דוגמה מצויינת כי היו חמשה דיונים בפני מוטבים שונים עד שהצלחנו להאריך את הסגירה המנהלית שעליה הורה הקצין - - -

<היו"ר עליזה לביא:>
רחלי, אבל את מבינה מה אנחנו אומרים, הרבה מאוד זמן הדברים בידיים שלכם וזה הפך להיות איזשהו דפוס פעולה שבאמת מעבירים לכם והדברים עומדים. 

<רחלי זוארץ לוי:>
אני כאן לא מוכנה ברשות גברתי לקבל את ההערה באופן הזה כי מאחר - - - העניין שהועברו התיקים כשהתחלנו את הדיון עם תיקי החקירה של - - -

<היו"ר עליזה לביא:>
התיקים - - - אבל פה זה חצי שנה גברתי. 

<רחלי זוארץ לוי:>
אנחנו מדברים על מספר שבועות - - -

<היו"ר עליזה לביא:>
פה זה חצי שנה. 

<רחלי זוארץ לוי:>
אבל אנחנו מדברים על הנחיה שלא מתייחסת רק לריקודי הלפ דאנס. ריקודי הלפ דאנס הם נקודה אחת. אז כשיש לך סוגיות שלמות, גם כאן בוועדה דבריך אורכים זמן - - -

<היו"ר עליזה לביא:>
חופשת לידה שלך, אחרי חופשת לידה אנחנו נזכה?

<רחלי זוארץ לוי:>
בהחלט. אחזור עם כוחות מחודשים וזה תמיד טוב. 

<היו"ר עליזה לביא:>
איך סבתא שלי תמיד הייתה אומרת, שתחזרי בידיים מלאות. 

<רחלי זוארץ לוי:>
תודה. לא, אבל באמת גם יש מחליפים לכל הדברים והדברים כל הזמן מטופלים, אנחנו לא מניחים אותם לרגע מסדר היום, זה באופן מלא כל הזמן על השולחן שלנו. 

<השר לביטחון הפנים גלעד ארדן:>
אני חייב לחלוק עלייך בדבר אחד. הלפ דאנס אולי זה חלק מתופעה רחבה אבל התופעה הזו עצמה היא חלק רחב בתוך התופעה הרחבה ואני לא אגיד את כל הקלישאות, האויב של הטוב זה הטוב ביותר, אבל יש פה מעשה ספציפי שהוא תופעה ידועה שמתרחשת. למה לא להכריע קודם כל לגביה שהיא עבירה. בסדר, אתם רוצים להחליט גם לגבי עוד פעולות שמתבצעות במועדוני חשפנות, מאה אחוז, למה זה צריך לעכב את האכיפה כנגד זה בינתיים, זה קורה ערב ערב ברחבי המדינה וזה לא שונה מכל זנות. ופה יש כתובת לבעל בית הזונות הזה, זה בעל מועדון החשפנות שמאפשר את הריקודים האלה. 

<רחלי זוארץ לוי:>
ולכן נתתי דוגמה את מועדון ה-TLV או מקומות נוספים שבהם האכיפה לא נפסקה. בגלל שאנחנו בוחנים את ההנחיה האכיפה לא נפסקה. ואמרתי, בשיתוף פעולה עם המשטרה נסגרו מקומות וגם הוגשו כתבי אישום. לצד זה, אנחנו לא נוציא הנחיות חלקיות וחצאי הנחיות שיהיה בהם כדי לפגום בנו בדרך הכוללת כי אדוני השר מבין ויודע שבסוף אנחנו מתמודדים עם גורמים שהם בהחלט מנוסים ותמיד עם צעד קדימה לפנינו וכדי למנוע את המצב הזה שאנחנו נלך חצי צולעים למהלכים האלה עדיף וראוי לנו להגיע מוכנים וערוכים במכלול החזיתות. 

<היו"ר עליזה לביא:>
תודה. מה שלקראת סיום וזמננו התקצר, יש מי שסובלים וזה איגוד מקצועות העיסוי בישראל שבאמת נפגעו ונפגעים והם נמצאים איתנו כאן. כל האיסור על פרסום שירותי עיסוי פוגע בפרנסתם ואני רוצה לתת לכם דקה לשטוח את טענותיכם, בבקשה. 

<הולי שוורץ:>
צהריים טובים, תודה רבה, עורכת דין הולי שוורץ, מייצגת את איגוד מקצועות העיסוי. ואכן דובר כאן הרבה על כל מיני אתרים שמפרסמים באופן ישיר שירותי מין ועלה פה אדיר לא אדיר - אז מהצצה חטופה המונח עיסוי ומעסה וספא נמצאים באתר הזה לא אחת ולא שניים. ויש פה למעשה קבוצה שלמה של מטפלי מגע שהשקיעו משאבים, זמן, כסף, ולמעשה רצו לעסוק באיזשהו מקצוע שהוא מקצוע לגיטימי, והנה הם מצאו את עצמם באמצע איזשהו מאבק, איזשהו קרב שהוא לא של שלהם אבל הם הנפגעים, עליהם יורים, אם נקרא לזה ככה. 

כי כשמטפל מציג את עצמו כמטפל, אפילו כותב ללא שירותי מין, הוא מקבל פניות חוזרות ונשנות שהן למעשה הטרדה מינית לכל דבר ועניין, אלא שהחוק למניעת הטרדה מינית לא תקף במקרים האלה, החוק לא מטפל ולא נותן מענה. ולמעשה הם חשופים בצריח - - -

<היו"ר עליזה לביא:>
מה הבקשה שלכם?

<הולי שוורץ:>
הבקשה שלנו היא לפעול לתיקון החוק למניעת הטרדה מינית כדיי שהוא יתן מענה גם לסוגייה הספציפית הזאת. המחוקק לא חשב על זה בזמנו כשחוקק החוק, ניתן לעשות תיקון נקודתי קל ופשוט ולפתור את הסוגייה הזאת. תודה רבה. 
<היו"ר עליזה לביא:>
תודה רבה. ניצן, לסיום, מטה המאבק. 

<ניצן כהנא:>
אני רוצה כמובן לברך את כבוד השר שהגיע ובעיקר על המסרים הנורא חשובים שהוא אומר. כי ברור לנו שכשיושב השר לביטחון פנים ואומר דברים כאלה הם מחלחלים מטה. ואני כן רוצה להתייחס לדברים שהם כן בשליטתו של השר ולא בידיהם של הפרקליטות. רק בהערת אגב לפרקליטות - לטעמנו נכון להגיד שהגדרת הלפ דאנס תוכרע עד תחילת המושב הבא, הרי בתחילת המושב הבא צריך להתפרסם תזכיר החוק לאיסור צריכת זנות בו צריכה להיות מוגדרת עבירת הזנות, ולכן אפשר לקבוע את זה כדד ליין ראוי. 

עכשיו לעניינינו - דבר ראשון דיברנו על הסחר בנשים - - -

<השר לביטחון הפנים גלעד ארדן:>
מה התפקיד שלך? אני לא שמעתי. 

<ניצן כהנא:>
אני מנהלת שותפה במטה המאבק בסחר בנשים ובזנות, עורכת דין ניצן כהנא. ואני רוצה להגיד לך, אדוני השר, לעניין הסחר בנשים, אחת המטרות החשובות, יש לנו מטרה משותפת לא רק למנוע מאותן נשים להגיע לכאן ולסבול במדינתנו אלא לתפוס את מי שסוחרים בהם, את מי שמנצלים את המצוקות שלהם בארץ המוצא ומפתים אותן לבוא לכאן. ועל ידי סגירת השערים הפרטניים המאוד מאוד דלים האלה לא נצליח לעשות את זה. צריך לעשות עבודות חקירה יזומות. עלה פה כבר בוועדה, יש רשת שלמה, בגוגל אם כותבים ברוסית אישה ותל אביב מקבלים תמונות של הטיילת בתל אביב, בואי לישראל, תעשי מיליונים, תהיי מאושרת. תחקירנית של ערוץ 2 הרימה טלפון, הגיעה לאדם שיושב בברית המועצות לשעבר, שמגייס את הנשים, שפוגש אותן, אנחנו מצפות גם לדברים האלה. 

עוד שני דברים קטנים - - -

<השר לביטחון הפנים גלעד ארדן:>
רגע, האם זה מהווה עבירה בארץ המוצא? כלומר אם זה במדינה במזרח אירופה הרי בסופו של דבר גם אם המשטרה רוצה באמצעות שת"פ עם אותה מדינה להביא אותו לדין זה בתנאי שזה נחשב שם כעבירה. 

<ניצן כהנא:>
יתכן שצריך להבין מי הם אותם אנשים שיושבים שם. אבל צריך להבין שבדרך כלל התעשייה הזאת מבוססת על זה שיש פה במדינת ישראל מי שמרוויח את הכסף ומשתלם לו להביא לפה את הנשים- - 
<השר לביטחון הפנים גלעד ארדן:>
לא, את פה אני מבין - - -
<ניצן כהנא:>
- - ולכן המטרה היא, אתה צודק שצריך לתפוס את אותם מקשרים ולראות ולאילו מדינות שבוודאי שהם משתפי פעולה איתם, כי אלה מדינות שביטלנו את הויזות לתיירות מהן, ובגלל זה גדל לפה הסחר. כשבוטלו הויזות לתיירות מאוקראינה וגיאורגיה נפתחו שערי מדינת ישראל ודרך נתב"ג נסחרות לפה נשים. זה אגב, לצד מבקשות המקלט האריתריאות.

עוד מילה אחרונה על זנות קטינים - מאוד מברכות על הקמת מערך מאור. דיברתם על פתרונות, ביומים, ביומים ביומים. תחקירן של Ynet נכנס לוואטסאפ בו צרכני זנות הקטינים בקלות מבקשים, פועלים. אנחנו רוצות את המשטרה שם בכל הכוח. הדבר הזה מדיר שינה מעינינו.

<השר לביטחון הפנים גלעד ארדן:>
קודם כל המשטרה עושה הרבה מאוד בתחום הזה ואני בטוח שהקמת המאור, היחידה, תגרום להרבה יותר פעילות. ובסופו של דבר במודל הדמוקרטי יש גם שר ואם אתן מתרשמות שהמשטרה, אני לא אלשין מי פנה אליי, אם אתן מתרשמות שבתחום מסוים, כל תחום, המשטרה לא מספיק מקדישה תשומת לב, למרות שאני חושב שהיא כן, אני תמיד אשמח לבדוק. הנושא של הכרטיסי זנות הגיע אליי דרך פניות. דרך אגב, לפעמים באמת המשטרה בעומס אדיר באזור מסויים והמפקדים לא שמים משהו במקום והפנייה ממני כמי שמייצג את האינטרס הציבורי גורמת לזה. אז תרגישו בנוח לפנות אליי ללשכה, אולי ישירות, ולהביא לידיעתי את זה גם כן אני אלווה את זה, בשמחה. 

<ניצן כהנא:>
מעריכות את זה מאוד, תודה. 

<היו"ר עליזה לביא:>
משפט אחד, גברת הלנה קרופט, בבקשה. 

<הלנה קרופט:>
(אומרת דברים בשפה האנגלית, להלן התרגום החופשי:)

אני מודה לכם על ההזדמנות להיות כאן היום. אני אתן לכם מעט תובנות לגבי זנות באנגליה ובוויילס. הדיונים כאן דומים מאוד לדיונים שמתקיימים שם עם האתגרים שניצבים בפניהם. ישנם כ-100,000 אנשים המעורבים בזנות בבריטניה. המספרים המדוייקים קשים. 99% מהם הן נשים ו-70% מהמקרים הם מקרים של זנות רחוב, מסאז', מועדוני חשפנות. 
ברבעון האחרון בין ספטמבר לדצמבר 2017 היו 462 מקרים, כולל קטינים, של סחר באנשים לצורך ניצול מיני, זה רק ברבעון האחרון. באנגליה ובויילס זנות עצמה היא חוקית. בתחילת יוני 2015 האי הצפוני הפך להיות הראשון בבריטניה שהפך את התשלום עבור זנות לעבירה על החוק. בסקוטלנד במארס 2007 המפלגה הלאומית הצביעה לאמץ מודל סקוטי חדש שהוא כמו המודל הנורדי בשוודיה. אז יש שינוי צפוי בחקיקה שלנו. 
יש הבדל ניכר בגישה של המשטרה כלפי זנות בבריטניה וזה לא לגמרי עקבי עם הקו הלאומי הכללי, זה תלוי במדיניות המקומית ובמשאבים המקומיים ברחבי הארץ. אבל איפה שננקטת מדיניות של אפס סובלנות ומעורבות של ארגונים רבים אז ישנן תוצאות שאנחנו מתחילים לראות. בפרלמנט שלנו, הקבוצה הפרלמנטרית שדומה לוועדת המשנה הזאת פרסמה שני דוחות מרכזיים על איך ליישם את החוק. הם דוחפים כלפי שינויים שמאוד דומים לאלה שאתם מדברים עליהם. בגלל חוסר בראיות הממשלה עכשיו ממליצה על קיום מחקר על השכיחות ואופי הזנות בבריטניה, וזה הולך לקרות באפריל 2018 וזה - - -
<היו"ר עליזה לביא:>
תודה, יש לנו הרבה ללמוד אחד מהשני ולחלוק. תודה רבה שהיית איתנו. 

אדוני השר, תודה רבה, אני מניחה שבאמת המשרד לביטחון פנים, המשטרה, רתומים לעניין. יש עוד הרבה מה לשפר ולהשתפר אבל אחד הדברים שצמחו פה בשנתיים האחרונות זה שיתוף הפעולה, כמו שאני קוראת לו הלבן שבעיניים, ההיכרות האישית, ההבנה שאפשר לעבוד גם כמובן באופן רשמי אבל גם באופן לא רשמי, להעביר מידע, לשתף, לראות איך מתקנים ואיך משנים. 
ואני מברכת אותך על המעורבות בסוגייה של המאבק בתופעת הזנות ואני יודעת שהדלת שלך פתוחה תמיד על כלל המצוקות שאנחנו נתקלים. כי צריך להבין שהזנות לא עומדת במקום, הטכנולוגיה שרצה ופורצת מביאה את הזנות למופעים ולתופעות שלא הכרנו. רק לאחרונה אנחנו רואים איך כל מיני, אני קוראת להם סרסורים טכנולוגיים, צדים בנות צעירות, נותנים להן מצלמות ומלמדים אותן. מלמדים אותן איך להיות, לא את לא כלום, את רק בחדר שלך, אבל השלב הבא זה זנות בהכשרה טכנולוגית. ואנחנו פה באמת כל הזמן רואות איך זה קורה. איך למדנו מרעות לומר, זנות בכף היד. 
יש קבוצות וואטסאפ של זנאים וילדות ועוד כל מיני דברים שאנחנו חייבים חייבים חייבים לראות איך אנחנו כל הזמן מתעדכנים ומתקנים. הוועדה מברכת על הקמת היחידה החדשה שהיא חלק ממערך לאומי במסגרת ההגנה לנוער וילדים ברשתות החברתיות ומחוצה לה ומודה על שיתוף הפעולה לעניין התאמות היכולות המשטרתיות של משרדי הממשלה הרלוונטיים בסוגייה.

לצד זה, אדוני השר, שמענו את הדברים ואנחנו מבינים את הבעייתיות בנוגע לסודיות המטופלים ולמגבלות הקיימות על הצוותים הרפואיים לעניין העברת המידע הרלוונטי למשטרה, ולכן אנחנו נפעל לקדם תיקון חקיקה לחוק זכויות החולה לעניין העברת מידע. 

במקביל הוועדה תעקוב אחר המענה של הפרשנות המשפטית והשולחנות העגולים עליהם דיברה נציגת הפרקליטות. 

הוועדה שמעה מנציגה המשטרה על 38 אתרים מתוך 700 שאותרו כמפרסמים שירותי מין. הוועדה דורשת לקבל דיווח על הטיפול באתרים אלה באמצע המושב הבא. לעניין זה הוועדה מחזקת את דברי השר כי הפרקליטות ומשרד המשפטים עדיין לא הפנימו את הנזק העצום הנגרם לציבור, ולכן יש לקבל החלטות במהירות האפשרית ובהקדם. 

הוועדה קוראת ומבקשת מהשר לביטחון פנים להורות על יישום מלא של נוהל הליווי שמורה על הצמדת מתנדבות נשים לנשים שנלקחות לתחנות כאשר מתבצעות פשיטות או פעילויות במוקדי זנות. 

<השר לביטחון הפנים גלעד ארדן:>
יש נוהל כזה?

<היו"ר עליזה לביא:>
לא, אנחנו מבקשים, זה בקשה שלנו. בקשה שלנו, כמו ששמעת, אנחנו מבקשים את זה כבר כמה זמן - - -

<רעות גיא:>
יש נוהל כזה בהקשר לנפגעות עבירות מין. 

<היו"ר עליזה לביא:>
כן, לקטינים - - -

<רעות גיא:>
לא רק קטנים, גם לנשים בגירות. 

<היו"ר עליזה לביא:>
הדפוס של הנוהל קיים, הנוהל קיים, אבל לא במקרים שאנחנו מבקשות במנדט של הוועדה שלנו. 

<השר לביטחון הפנים גלעד ארדן:>
חטיבת החקירות בודקת אפשרות לנוהל כזה?

<אתי בצר:>
כן, כן.

<היו"ר עליזה לביא:>
אנחנו דיברנו על זה בכמה דיונים.

<אתי בצר:>
דיברנו על זה במפגש של ארגוני הסיוע והסברתי להם שאני מעלה את זה למעלה. הסברנו על הבעייתיות שתיקים - - -

<היו"ר עליזה לביא:>
אנחנו לא כל יום פוגשים פה בוועדה את השר, ולכן באמת היה חשוב לנו גם לבקש את זה ממנו. כי כמו שאמרתי ופתחתי ואמרתי, תשומת הלב הנדירה שלך לסוגייה הזאת באמת מסייעת בידינו להביא את זה אל מרכז סדר היום. זאת שעת רצון ואנחנו כולנו מקווים ששלושת הכלים, גם הפללת צרכני זנות, גם חינוך וגם שיקום של הנשים והנערות וכל מי שנמצא על הרצף, נוכל כולנו לקדם את מדינת ישראל. זה נגע חברתי קשה שחברה נמדדת במוסריות שלה, ואנחנו כולנו חייבים להיות מגוייסים. 

תודה רבה לך אדוני השר. תודה רבה לכם כולכם ואנחנו ניפגש. 

<הישיבה ננעלה בשעה 14:15.>

